# NVDA 2014.2 Корисничко Упутство

## Садржај

- 1. Увод
  - 1.1. Генералне карактеристике
  - 1.2. Интернационализација
  - 1.3. Подршка за синтетизаторе говора
  - 1.4. Подршка за Брајево писмо
  - 1.5. Лиценца и ауторска права
- 2. Системски захтеви
- 3. Добављање и подешавање NVDA
  - 3.1. Ограничења портабл и привремене копије
- 4. Навигација са NVDA
  - 4.1. Навигација са системским фокусом
  - 4.2. Навигација са системским знаком за уметање
  - 4.3. Навигација објектима
  - 4.4. Прегледање текста у тренутном објекту
  - 4.5. Равни преглед
  - 4.6. Навигација мишем
- 5. Виртуелни бафери
  - 5.1. Навигација појединачним словима
  - 5.2. Листа елемената
  - 5.3. Уграђени објекти
- 6. Подешавање NVDA
  - 6.1. Карактеристике
    - 6.1.1. Основна подешавања (NVDA+контрол+g)
    - 6.1.2. Избор синтетизатора (NVDA+контрол+s)
    - 6.1.3. Гласовна подешавања (NVDA+контрол+v)
    - 6.1.4. Прстен подешавања синтетизатора
    - 6.1.5. Брајева подешавања
    - 6.1.6. Подешавања тастатуре (NVDA+контрол+k)
    - 6.1.7. Подешавање миша (NVDA+контрол+m)
    - 6.1.8. Подешавања прегледног курзора
    - 6.1.9. Подешавања објекта презентације (NVDA+контрол+o)
    - 6.1.10. Подешавања виртуелног бафера (NVDA+контрол+b)
    - 6.1.11. Подешавања форматирања документа (NVDA+контрол+d)
    - 6.1.12. Говорни речници
  - 6.2. Снимање и поновно учитавање конфигурације
  - 6.3. Конфигурационе датотеке и кориснички профили
- 7. Додатни алати
  - 7.1. Преглед дневника
  - 7.2. Говорни прегледни прозор
  - 7.3. Пајтон конзола
- 8. Даље информације
- 9. Подржани синтетизатори говора
  - 9.1. И-Спик (eSpeak)
  - 9.2. Мајкрософт Спич АПИ (Microsoft Speech API) верзија 4 (САПИ 4)
  - 9.3. Мајкрософт Спич АПИ (Microsoft Speech API) верзија 5 (САПИ 5)
  - 9.4. Аудиолоџик ТИ-ТИ-ЕС 3(Audiologic Tts3)
  - 9.5. Њуфон (Newfon)
- 10. Подршка за Брајеве екране
  - 10.1. Фридом Сајентифик Фокус/ПЕК Мејт (Freedom Scientific Focus/PAC Mate) Серије
  - 10.2. Оптилек ЕЈ-ЕЛ-ВИ-ЕЈ БИ-СИ640/680 (Optelec ALVA BC640/680)
  - 10.3. Хенди Тек (Handy Tech) екрани
  - 10.4. ЕМ-ДИ-ВИ Лили (MDV Lilli)
  - 10.5. БИ-АР-ЕЛ-ТИ-ТИ-ВАЈ (BRLTTY)

## 1. Увод

NonVisual Desktop Access (NVDA) је бесплатан читач екрана отвореног кода за Microsoft Windows оперативни систем. Пружањем повратних информација помоћу синтетизованог говора и брајевог писма, омогућава слепим и слабовидим особама да користе Windows рачунаре без додатних трошкова попут особа са неоштећеним видом. NVDA је развио NV Access уз допринос заједнице.

### 1.1. Генералне карактеристике

NVDA омогућава слепим и слабовидим особама да користе Windows оперативни систем и многе друге апликације.

Главне особине укључују:

- Подршку за популарне апликације укључујући интернет претраживаче, и-мејл клијенте, интернет програме за ћаскање и канцеларијске пакете
- Уграђени синтетизатор говора који подржава преко 43 језика
- Изговарање формата текста кад је доступно као што су величина и име фонта, стил и грешке у писању
- Аутоматско изговарање текста под мишем и опционе звучне индикације позиције миша
- Подршку за многе освеживе брајеве екране, укључујући и компјутерски брај за брајеве екране који имају брајеве тастатуре
- Могућност да се у потпуности покреће са USB меморија или другог преносивог медија без потребе за инсталацијом
- Инсталер једноставан за кориштење
- Преведен на 44 језика
- Подршку за модерне Windows оперативне системе укључујући и 32 и 64 битне варијанте
- Способност да се покреће на Windows екрану за пријављивање и другим сигурносним екранима
- Подршку за уобичајене интерфејсе за приступачност као што су Microsoft Active Accessibility, Java Access Bridge, IAccessible2 и UI Automation (последњи подржан само на Windows 7 и новијим)
- Подршку за Windows командну линију и конзолне апликације

### 1.2. Интернационализација

Битно је да људи било где у свету, без обзира који језик говоре добију једнак приступ технологији. Поред енглеског, NVDA је преведен на 44 језика укључујући: африкаанс, албански, амхарски, арапски, арагонски, бразилски португалски, бугарски, хрватски, чешки, дански, фарси, фински, француски, галицијски, грчки, немачки, грузијски, хебрејски, хинди, мађарски, исландски, ирски, италијански, јапански, корејски, непалски, норвешки, пољски, португалски, румунски, руски, српски, словачки, словеначки, шпански, шведски, тамилски, тајландски, традиционални и поједностављени кинески, турски, украјински, и вијетнамски.

### 1.3. Подршка за синтетизаторе говора

Поред приказивања својих порука и интерфејса на више језика, NVDA може такође омогућити кориснику да чита садржај на било ком језику, све док има синтетизатор говора који може да говори тај језик. NVDA је у пакету са eSpeak, бесплатним, мултијезичним синтетизатором говора отвореног кода.

Информације о другим синтетизаторима говора које NVDA подржава се могу наћи у Подржани синтетизатори говора секцији.

### 1.4. Подршка за Брајево писмо

За кориснике који посједују освежив брајев екран, NVDA може приказати своје информације у Брајевом писму. Молимо погледајте Подржани Брајеви екрани секцију за информације о подржаним Брајевим екранима. NVDA подржава Брајеве кодове за многе језике, укључујући контрактоване, неконтрактоване и компјутерске Брајеве кодове за многе језике.

### 1.5. Лиценца и ауторска права

На NVDA ауторска права полажу NVDA доприносници из периода 2006-2014.

NVDA је обухваћен са ГНУ Општом Јавном Лиценцом (GNU General Public License) (Верзија 2). Можете слободно мењати и делити овај софтвер на који год начин желите све док га прати ова лиценца и све док омогућите приступ изворном коду свакоме ко то затражи. Ово важи и за оригиналне и измењене копије овог софтвера, укључујући и било какав други софтвер базиран на овом. За више детаља, можете погледати пуну лиценцу.

## 2. Системски захтеви

- Оперативни системи: све 32-битне и 64-битне верзије Windows XP, Windows Vista, Windows 7 и Windows 8 (укључујући и серверске оперативне системе).
  - За Windows XP 32-битни, NVDA захтева сервисни пакет 2 или виши.
  - За Windows Server 2003, NVDA захтева сервисни пакет 1 или виши.
- Меморија: 256 Мб или више РАМ-а
- Брзина процесора: 1.0 GHz или више
- Око 50 MB простора за смештање.

## 3. Добављање и подешавање NVDA

Ако још нисте добили копију NVDA, можете је преузети са www.nvaccess.org.

Идите на секцију за преузимање и наћићете линк за преузимаље последње верзије NVDA-a.

Покретањем датотеке коју сте управо преузели покренуће се привремена копија NVDA. Биће вам постављено питање да ли желите да инсталирате NVDA, креирате портабл копију или само желите да наставите да користите привремену копију.

Ако планирате да увек користите NVDA на истом рачунару, одаберите инсталацију NVDA. Инсталирање NVDA омогућиће додатну функционалност као што је аутоматско покретање након пријављивања, могућност читања Windows екрана за пријављивање и сигурносних Windows екрана (што није могуће са портабл и привременим копијама), као и креирање пречица у Старт менију и на радној површини. Инсталирана копија има могућност да креира портабл копију саме себе у било ком тренутку.

Ако планирате да NVDA носите са собом на USB преносним уређајима или другим измењивим медијима, онда одаберите портабл копију. Портабл копија има и могућност да се касније инсталира на било ком рачунару. Међутим, ако желите да ископирате NVDA на медије који су предвиђени само за читање, попут CD-а, онда ископирајте само преузети инсталациони пакет. Покретање портабл верзије директно са медија који се могу само читати није тренутно подржано.

Коришћење привремене копије NVDA је једна од могућности (нпр. за потребе демонстрације), мада покретање NVDA сваки пут на овај начин може прилично потрајати.

### 3.1. Ограничења портабл и привремене копије

Осим немогућности да се аутоматски покрене за време или након пријављивања, портабл и привремен копије NVDA имају и следећа ограничења:

- Немогућност да комуницирају са апликацијама које раде са администраторским привилегијама, осим наравно ако и NVDA није покренут са оваквим привилегијама (што није препоручљиво).
- Немогућност да чита екран за контролу корисничких налога (UAC) приликом покретања апликације са администраторским привилегијама.
- Windows 8: немогућност да се подржи унос путем екрана осетљивог на додир.
- Windows 8: немогућност да се пруже опције попут прегледачког режима и изговора откуцаних карактера у Windows продавници апликација.

  ++ Инсталирање NVDA ++ Ако већ поседујете NVDA инсталер, једноставно притисните ентер или двоструки клик на датотеку и инсталер ће се покренути. Док се инсталер учитава, чућете NVDA инсталациону музику. Када се учита, привремена копија NVDA ће вам дозволити да пратите поруке инсталера и инсталирате NVDA. Напомена - ако сте већ имали покренуту другу копију NVDA у време када сте стартовали инсталер, приказаће се порука која ће вам рећи да ће претходна копија NVDA бити затворена. Када притиснете ентер на овој поруци, инсталер ће затворити вашу претходну копију и покренути своју. Ово је потребно да би се инсталер исправно освежио и изменио датотеке. У овом тренутку, ако имате другу копију NVDA већ инсталирану, NVDA инсталер ће је деинсталирати, и онда ће почети да инсталира нови NVDA.

  Једном када сте успешно завршили инсталацију, инсталер ће вас обавестити да се инсталација NVDA завршила. Ако сте реинсталирали NVDA, можда ће вам тражити да поново покрене систем у овом тренутку. Врло је битно да поново покренете систем јер ће пропуст да се то уради имати нежељене последице. Ако од вас није тражено да поново покренете систем, притискањем дугмета за крај инсталер ће се затворити и покренути ће се новоинсталирана верзија NVDA.

  ++ Преносни NVDA ++ Ако посједујете преносну верзију NVDA, онда све што треба да урадите је да притиснете ентер или двоструку клик на датотеку, и пратите упутства. Питаће вас где на систем желите да сместите фајлове.

1. Први кораци са NVDA +

   ++ Покретање NVDA ++ Ако сте инсталирали NVDA са инсталером, онда ће покретање NVDA бити једноставно колико и притискање контрол+алт+n, или бирање NVDA из NVDA менија под програмима у стартном менију. Додатно можете укуцати NVDA у Ран(Run) дијалог прозор и притиснути ентер.

   Да би се покренула преносна верзија, идите у директориј у који сте отпаковали NVDA, и притисните ентер или дупли клик на NVDA.exe.

   Док се NVDA покреће, прво ћете чути успињући скуп тонова (који вам говори да се NVDA пуни). У зависности од тога колико је брз ваш рачунар, или ако покрећете NVDA са УСБ или неког другог споријег медијума, могло би потрајати неко време док се не покрене. Ако му је потребно доста више времена, NVDA би требао да каже "Учитава се NVDA, молимо сачекајте ..."

   Ако не чујете ништа од овога, или чујете Виндоуз звук грешке, или спуштајући скуп тонова, ово значи да NVDA има грешку и да је могуће да ћете требати пријавити грешку програмерима. Молимо проверите на NVDA сајту како се ово ради.

   Када се NVDA покрене по први пут, поздравиће вас дијалог прозор који вам пружа неке основне информације о NVDA модификаторском тастеру и NVDA менијима. (Молимо погледајте даље секције у вези са овом темом). Дијалог прозор такође садржи два поља за потврду. Први вам дозвољава да контролишете да ли би NVDA требао користити тастер за велика слова (capslock) као NVDA модификаторски тастер, а други вам дозвољава да контролишете да ли би се овај дијалог прозор требао појављивати сваки пут када се NVDA покрене.

   ++ О NVDA командама на тастатури ++

   +++ NVDA модификаторски тастер +++ Већина команди на тастатури специфичних за NVDA се састоји од притискања одређеног тастера који се зове NVDA модификаторски тастер, у сарадњи са једним или више других тастера. Изузетак овоме су команде за прегледање текста које само користе нумеричке тастере.

   NVDA се може конфигурисати тако да се као модификаторски тастер користи нумерички тастер за уметање (Insert), тастер за уметање (Extended Insert) или тастер за велика слова.

   По стандардној поставци оба тастера, нумерички тастер за уметање и тастер за уметање, су постављени као NVDA модификаторски тастери.

   Ако желите да поставите један од NVDA модификаторских тастера да се понаша као оригинални тастер (на пример ако желите да упалите велика слова а поставили сте тастер за велика слова да буде NVDA модификаторски тастер) можете притиснути тастер два пута брзо заредом.

   +++ Режим улазне помоћи +++ До краја овог корисничког упутства се помињу многе команде, али једноставан начин да се истраже све различите команде са тастерима је да се укључи улазна помоћ.

   Да би се укључила улазна помоћ, притисните NVDA+1. Да бисте је угасили, притисните NVDA+1 поново. Док сте у улазној помоћи, притискањем било ког тастера ће бити изговорено шта оно ради (ако ишта ради). Тастери уствари неће вршити своју функцију док су у режиму улазне помоћи, тако да можете притискати које год тастере желите.

   +++ Распореди тастера +++ NVDA тренутно долази са два сета команди са тастерима. Постоје распореди за десктопе и распореди за лаптопе. NVDA је по стандардним поставкама подешен да користи десктоп распоред, иако ви можете изабрати распоред за лаптопе у менију Подешавања тастатуре, која се налазе под Карактеристике у NVDA менију.

   Распоред за десктоп интензивно користи нумеричку тастатуру (са искљученим Нум Локом). Иако већина лаптопова нема физичку нумеричку тастатуру, неки лаптопови могу да је емулирају држећи притиснуто Еф-ен (FN) дугме и притишчући слова и бројеве на страни тастатуре за десну руку (7 8 9 у и о ј к л итд). Ако ваш лаптоп не може ово да ради, или вам не дозвољава да угасите Нум Лок, можда ћете пожељети да промените десктоп распоред у распоред за лаптоп.

   ++ NVDA мени ++ NVDA мени вам дозвољава да контролишете NVDA подешавања, приступите помоћи, снимите/поништите ваша подешавања, измените говорне речнике, приступите додатним алатима и изађете из NVDA.

   Да бисте приступили NVDA менију из било ког дела Виндоуза док је NVDA покренут притисните NVDA+n. Такође можете доћи на NVDA мени помоћу Виндоуз системске палете. Или десним кликом на NVDA икону која се налази у системској палети или приступивши системској палети притиском на Виндоуз лого тастер+B, стрелица на доле до NVDA иконе и онда притиснувши тастер апликације које је лоциран крај десног контрол тастера на већини тастатура. Када се појави мени, можете користити тастере стрелице да бисте се кретали по менију и ентер тастер да бисте активирали ставку.

   ++ Основне команде са тастерима ++

Име | Тастер | Опис
--- | --- | ---
Заустави говор | Контрол тастер | Одмах зауставља говор
Паузирај говор | Шифт (shift) | Одмах паузира говор. Притисак на њега поново ће наставити говор где је заустављен (ако тренутни синтетизатор подржава паузирање)
NVDA мени | NVDA+n | Искаче NVDA мени да би вам дозволио приступ подешавањима, алатима, помоћи итд
Пребаци у режим улазне помоћи | NVDA+1 | Притискање било ког тастера у овом режиму ће изговорити тастер, и опис било које NVDA команде која је везана за њега
Изађи из NVDA | NVDA+q | Излази из NVDA
Пријави датум/време | NVDA+f12 | Кад се притисне једном пријављује тренутно време, када се притисне два пута пријављује датум
Пропусти следећи тастер | NVDA+f2 | Обавештава NVDA да пропусти следеће притискање тастера до активне апликације, чак и ако се нормално третира као NVDA команда за тастер

## 4. Навигација са NVDA

### 4.1. Навигација са системским фокусом

Најуобичајенији начин навигације кроз Виндоуз са NVDA је да се једноставно кређе около са стандардним Виндоуз командама на тастатури, као што је притискање тастера табулатор(tab) и шифт+табулатор да би се померало напред и назад између контрола, притискање алт да би се дошло до траке менија и онда кориштење тастера стрелица за навигацију кроз меније и кориштење алт+табулатор да би се кретало кроз покренуте апликације. Ово помера системски фокус; нпр. објекат који прима тастере који се притишћу на тастатури. Док ово радите, NVDA ће пријавити информације о објекту који је у фокусу, као што су његово име, тип, вредност, стање, опис, кратица на тастатури и позиционе информације.

Неке команде су корисне када се ради са системским фокусом:

Име | Тастер | Опис
--- | --- | ---
Пријави о тренутном фокусу | NVDA+tab | Изговара тренутни објекат или контролу која има системски фокус. Притискање два пута ће изговорити информацију слово по слово.
Пријави назив | NVDA+t | Изговара назив тренутно активног прозора. Притискање два пута ће изговорити информацију слово по слово. Притискање три пута ће је копирати у меморију.
Читај активни прозор | NVDA+b | Чита све контроле у тренутно активном прозору (корисно за дијалог прозоре)

### 4.2. Навигација са системским знаком за уметање

Када је у фокусу објекат који има курзор за уређивање (такође познат и као системски знак за уметање), можете се померати около помоћу стрелица и уређивати као што бисте то иначе радили. NVDA ће изговарати док се крећете слово по слово, реч и линију и такође ће изговарати изабирање и поништавање избора текста.

NVDA пружа следеће команде на тастерима везане за системски знак за уметање:

Име | Тастер | Опис
--- | --- | ---
Изговори све | NVDA+стрелица на доле | Почиње да чита од тренутне позиције системског знака за уметање, померајући га док иде
Прочитај тренутни ред | NVDA+стрелица на горе | Чита ред где се системски знак за уметање тренутно налази. Притискање два пута изговара ред слово по слово.
Прочитај тренутно изабрани текст | NVDA+шифт+стрелица горе | Чита било који тренутно изабрани текст
Пријави формат текста | NVDA+f | Изговара формат текста где је системски знак за унос тренутно позициониран

Док се налазите у табели, следеће команде на тастерима су такође доступне:

Име | Тастер | Опис
--- | --- | ---
Пређи у претходну колону | контрол+алт+стрелица лево | Помера системски знак за уметање у претходну колону (остајући у истом реду)
Пређи у следећу колону | контрол+алт+стрелица десно | Помера системски знак за уметање у следећу колону (остајући у истом реду)
Пређи у претходни ред | контрол+алт+стрелица горе | Помера системски знак за уметање у претходни ред (остајући у истој колони)
Пређи у следећи ред | контрол+алт+стрелица доле | помера системски знак за унос у следећи ред (остајући у истој колони)

### 4.3. Навигација објектима

Ако желите да истражујете тренутну апликацију или оперативни систем без померања фокуса, можете користити NVDA навигацију објектима. Ово вам дозвољава да се кређете између и добављате информације о индивидуалним објектима као што су текст, тастери, поља за потврду, клизачи, листе и текст поља која се могу уређивати. Када се преместите на објекат, NVDA ће пријавити о њему на сличан начин као што пријављује системски фокус.

Уместо да се морате померати напред и назад између сваког објекта у систему појединачно, објекти су груписани хијерархијски. Ово значи да се морате кретати унутар неких објеката да бисте приступили објектима које они садрже. На пример, уместо померања кроз све ставке листе када се наиђе на листу, морате се кретати унутар листе (тј. доћи навигацијом до првог објекта детета) да би се проступило ставкама. Можете изаћи из листе (доћи навигацијом до родитељског објекта) да бисте наставили кретање иза листе. Слично, ако наиђете на траку са алатима, прво морате ући у траку са алатима (доћи навигацијом до њеног првог детета) да би контроле у траци са алатима биле доступне.

По стандардним поставкама, објект навигатор се креће заједно са системским фокусом, иако ово може бити промењено на упаљено или угашено

Да би се навигација вршила по објектима, користите следеће тастере:

Име | Десктоп тастер | Лаптоп тастер | Опис
--- | --- | --- | ---
Пријави тренутни објекат | NVDA+нумерички тастер 5 | NVDA+контрол+i | Пријављује третнутни објект навигатор. Притискање два пута изговара информацију слово по слово.
Дођи навигацијом до родитељског објекта | NVDA+нумерички тастер 8 | NVDA+шифт+i | Помера се навигацијом до родитеља (оног који садржи) тренутног навигационог објекта.
Дођи навигацијом до претходног објекта | NVDA+нумерички тастер 4 | NVDA+контрол+j | Помера се навигацијом до објекта директно пре тренутног навигационог објекта
Дођи навигацијом до следећег објекта | NVDA+нумерички тастер 6 | контрол+NVDA+l | Помера се навигацијом до објекта који се налази директно после тренутног навигационог објекта
Дођи навигацијом до првог објекта детета | NVDA+нумерички тастер 2 | NVDA+шифт+тастер запете | Помера се навигацијом до првог објекта детета ког садржи тренутни објекат навигатор
Дођи навигацијом до објекта у фокусу | NVDA+нумерички тастер минус | NVDA+ тастер за брисање уназад (backspace) | Помера се навигацијом до објекта који тренутно има системски фокус, и такође поставља курзор на место системског знака за уметање, ако се приказује
Активирај тренутни објекат навигатор | NVDA+нумерички тастер ентер | NVDA+ентер | Активира тренутни објекат навигатор (слично клику са мишом или притискање тастера спејс (space) када има системски фокус)
Премести системски фокус на тренутни објекат навигатор | NVDA+шифт+нумерички тастер минус | NVDA+шифт+тастер за брисање уназад | Премешта системски фокус на тренутни објекат навигатор, ако је то могуће
Пријави димензије навигационог објекта | NVDA+нумерички тастер брисање | NVDA+обриши(delete) | Изговара димензије тренутног навигационог објекта на екрану у процентима (укључујући и удаљеност од леве и горње ивице екрана и његову ширину и висину)

Напомена: Нумерички тастери захтевају да тастер Нум Лок буде угашен да би радили исправно.

### 4.4. Прегледање текста у тренутном објекту

NVDA вам дозвољава да читате садржај третутног навигационог објекта по словима, речи и реду. Ово је најкорисније у Виндоуз командној конзоли и осталим местима где је знак за уметање ограничен или непостојећи. Када се помера ревизиони курзор, знак за уметање не прати кретање, тако да можете прегледати текст, а да не изгубите вашу позицију за измену. Ипак, по стандардним подешавањима када се помера знак за уметање, помера се и ревизиони курзор. Ово се може променити у упаљено или угашено.

Следеће команде са тастерима су доступне за прегледање текста:

Име | Десктоп тастер | Лаптоп тастер | Опис
--- | --- | --- | ---
Помери на највиши ред у прегледу | шифт+нумерички тастер 7 | NVDA+7 | Помера ревизиони курзор на највиши ред текста
Премести на претходни ред у прегледу | нумерички тастер 7 | NVDA+u | Премешта ревизиони курзор на претходни ред текста
Пријави третнутну линију у прегледу | нумерички тастер 8 | NVDA+i | Пријављује тренутну линију текста где је ревизиони курзор позициониран. Притискање два пута изговара ред слово по слово.
Премести се на следећу линију у прегледу | нумерички тастер 9 | NVDA+o | Премешта куросор прегледа на следећу линију текста.
Премести се на најдоњу линију у прегледу | шифт+нумерички тастер 9 | NVDA+9 | Премешта ревизиони курзор на најдоњу линију текста
Премести се на претходну реч у прегледу | нумерички тастер 4 | NVDA+j | Премешта ревизиони курзор на претходну реч у тексту
Пријави третнутну реч у прегледу | нумерички тастер 5 | NVDA+k | Пријављује тренутну реч у тексту где је позициониран ревизиони курзор. Притискање два пута изговара реч слово по слово.
Премести се на следећу реч у прегледу | нумерички тастер 6 | NVDA+l | Премешта ревизиони курзор на следећу реч у тексту.
Премести се на почетак реда у прегледу | шифт+нумерички тастер 1 | NVDA+шифт+u | Премешта ревизиони курзор на почетак реда тренутног реда у тексту.
Премести се на претходно слово у прегледу | нумерички тастер 1 | NVDA+m | Премешта ревизиони курзор на претходно слово у третутном реду у тексту.
Пријави тренутно слово у прегледу | нумерички тастер 2 | NVDA+тастер запете | Изговара тренутно слово у реду текста где је ревизиони курзор позициониран. Притискање два пута пријављује нумеричку вредност слова у децималном и хекса децималном облику.
Премести се на следеће слово у прегледу | нумерички тастер 3 | NVDA+тастер тачке | Премешта ревизиони курзор на следеће слово на тренутном реду текста.
Премести се на крај реда у прегледу | шифт+нумерички тастер 3 | NVDA+шифт+o | Премешта ревизиони курзор на крај тренутног реда текста.
Изговори све са прегледом | нумерички тастер плус | NVDA+шифт+стрелица на доле | Чита од тренутне позиције ревизиони курзор, померајући га како напредује.
Премести знак за уметање до прегледног курзора | контрол+нумерички тастер минус | NVDA+контрол+тастер за брисање уназад | Премешта знак за уметање до позиције ревизиони курзор.
Копирај из прегледног курзора | NVDA+f9 | NVDA+f9 | Почиње копирање текста од тренутне позиције прегледног курзора. Стварно копирање се не изврши док не кажете NVDA где да копира.
Копирај у ревизиони курзор | NVDA+f10 | NVDA+f10 | Копира из позиције прегледног курзора третутно постављеног са Копирај из прегледног курзора, у тренутну позицију прегледног курзора. Након притискања овог тастера, текст ће се копирати у Виндоуз меморију.

Напомена: Нумерички тастери захтевају да Нум Лок тастер буде угашен да би радили исправно.

Да би вам помого при памћењу ових команди, приметите да је основни текст команди организован у мрежу од три по три, где је од врха до дна ред, реч и карактер и лево и десно се претходни, третнтни и следећи. Распоред је илустрован како следи:

Претходни ред | Третнутни ред | Следећи ред
Претходна реч | Третнутна реч | Следећа реч
Претходно слово | Третнутно слово | Следеће слово

### 4.5. Равни преглед

Као што се може прегледати саджај једног објекта, NVDA вам дозвољава да прегледате читав садржај документа или текст екрана. Ово се назива равни преглед.

Следеће две команде се користе за пребациање у/из равног прегледа:

Име | Десктоп тастер | Лаптоп тастер | Опис
--- | --- | --- | ---
Пребаци на равни преглед | NVDA+нумерички тастер 7 | NVDA+тастер страна горе | Пребацује у равни преглед, смештајући вас на позицију тренутног навигационог објекта, дозвољавајући вам да прегледате екран (или документ ако сте тренутно унутар једног) са командама прегледа текста.
Премести се на објект из равног прегледа | NVDA+нумерички тастер 1 | NVDA+тастер страна доле | Премешта се навигацијом на објекат представљен текстом на тренутној позицији прегледног курзора у равном прегледу

### 4.6. Навигација мишем

Када померате миш, NVDA по основним поставкама пријављује текст који је директно испод мишевог показивача, како миш пређе преко њега. Онде где је то подржано, NVDA ће прочитати текста довољног за читав параграф, иако неке контроле приказују само ред.

NVDA може такође бити подешен да изговара и тип контроле или објекта над којима се миш тренутно креће (нпр. листа, дугме итд.), што може бити корисно за потпуно слепе кориснике како текст понекад није довољан.

NVDA обезбеђује начин да корисници могу схватити где се миш налази у односу на димензије екрана, сигнализирајући третнутне координате миша аудио звуковима. Што је миш више на екрану, виша ће бити фреквенција звука. Што је миш више лево или десно, више ће се чинити да звук долази са леве или десне стране (са предпоставком да корисник посједује стерео звучнике).

Ове додатне карактеритике миша нису укључене по стандардној поставци у NVDA, али ако желите да их искористите, можете их подесити у дијалог прозору Подешавања миша, који се може наћи у Карактеритике менију на NVDA менију.

Иако би физички миш требао бити кориштен за навигацију са мишем, NVDA има неколико команди повезаних за мишом:

Име | Десктоп тастер | Лаптоп тастер | Опис
--- | --- | --- | ---
Кликни на лево дугме миша | нумерички тастер дељење | NVDA+стрелица лево | Постиже ефекат клика на лево дугме миша једном. Уобичајни двоструки клик се може постићи притискањем овог тастера два пута за редом.
Закључај лево дугме миша | шифт+нумерички тастер дељење | NVDA+шифт+стрелица лево | Закључава лево дугме миша. Поновним притиском се ослобађа. Да би се миш вукао, притисните овај тастер да закључате лево дугме миша и онда померајте миша или физички или користите једну од осталих команди за управљање мишом.
Кликни на десно дугме миша | нумерички тастер множење | NVDA+стрелица десно | Постиже ефекат једноструког клика на десно дугме миша.
Закључај десно дугме миша | шифт+нумерички тастер множење | NVDA+шифт+стрелица десно | Закључава десно дугме миша. Поновним притиском се ослобађа. Да би се миш вукао, притисните овај тастер да закључате лево дугме миша и онда померајте миша или физички или користите једну од осталих команди за управљање мишом.
Премести миша на тренутни објекат навигатор | NVDA+нумерички тастер дељење | NVDA+шифт+f9 | Премешта миша на локацију тренутног навигационог објекта и прегледног курзора.
Премести се навигацијом на објект под мишем | NVDA+нумерички тастер множење | NVDA+шифт+f10 | Постави објект навигатор на објект који се налази на позицији миша.

## 5. Виртуелни бафери

Комплексни документи који се могу само читати, као што су веб странице, су представљени у NVDA унутар виртуелног бафера.

Виртуелни бафер је равна репрезентација садржаја какав је веб страница, који се може померати помоћу тастера стрелица. Информације као што су да ли је текст линк, заглавље итд. се изговара успут заједно са текстом док се крећете.

Док сте у виртуелном баферу, постоје два режима интеракције. Режим претраживања је онај у коме можете да се крећете по читавом тексту користећи виртални курзор, као што то радите са системским знаком за уметање. У ствари све NVDA команде на тастерима за системски знак за уметање ће радити у овом режиму (нпр. реци све, извести о форматирању, све команде за навигацију табелом итд.). У фокус режиму можете директно интереаговати са контролама (ажурирати поља, комбиноване оквире, радио дугмад) коритећи било који тастер који обично користите. Када сте у режиму претраживања, NVDA ће аутоматски пребацити у фокус режим ако на неку контролу дођете помоћу табулатор или кликнете на њу, ако та контрола то захтева. Приметите да притискањем тастера ентер или размак на контролама које то захтевају такође вас пребацује у фокус режим. Ако се NVDA аутоматски пребацио у фокус режим, ентер или размак, или кликање на објект које не треба фокус режим (као што је линк или дио текста) ће вратити назад у режим претраживања. Притискање на тастер излаз (escape) ће вас такође вратити назад на режим за претраживање, ако је било пребачено у фокус режим аутоматски. Такође можете ручно мењати фокус режим и режим за претраживање. Иако сте фокус режим промени ручно, NVDA ће закључати тај одређени режим и неће се више аутоматски пребацивати, осим ако то ви не вратите назад у режим за претраживање.

Име | Тастер | Опис
--- | --- | ---
Замени режиме виртуелног бафера | NVDA+размак | Мења између фокус режима и режима за претраживање.
Изађи из фокус режима | тастер ескејп (escape) | Мења назад на режим за претраживање, ако је претходно замена на фокус режим била аутоматска.
Освежи виртуелни бафер | NVDA+f5 | Поново учитава тренутни виртуелни бафер (корисно ако се чини да одређени садржај недостаје са странице).
Пронађи | NVDA+контрол+f | Дијалог прозор искаче у коме можете уписати неки текст који ћете пронаћи у тренутном документу.
Пронађи следеће | NVDA+f3 | Проналази следеће појављивање текста у документу који смо претходно тражили.
Пронађи претходно | NVDA+шифт+f3 | Проналази претходно појављивање текста у документу који смо претходно тражили.

Тренутно NVDA користи вирталне бафере за читање докумената у Mozilla Firefox, Microsoft Internet Explorer, Google Chrome, Adobe Reader, и Adobe Flash.

### 5.1. Навигација појединачним словима

Док сте у режиму претраживања, за бржу навигацију NVDA такође обезбеђује појединачне тастере са словима да би се скочило на одређено поље у виртуелном баферу.

Следећи тастери ако се сами притисну скачу на следећи доступан елемент, додајући шифт тастер изазива да скоче на претходни елемент:

- h: заглавње
- l: листа
- i: ставка листе
- t: табела
- k: линк
- n: текст који није линкован
- f: поље форме
- u: непосјећен линк
- v: посјећен линк
- e: поље за измену
- b: дугме
- x: поље за потврду
- c: комбиновани оквир
- r: радио дугме
- q: блок цитата
- s: сепаратор
- m: оквир
- g: график
- d: ARIA оријентир
- o: уграђени објекат
- 1 до 6: заглавља 1 до 6 респективно

### 5.2. Листа елемената

Листа елемената пружа приступ листи линкова, заглавља или ARIA оријентира на страници. Радио дугмад вам дозвољавају да мењате између ове три опције информација. Једно поље за измене је такође омогућено у дијалог прозору које вам омогућава да филтрирате листу да би вам помогло да пронађете одређенy ставкy на страници. Када одаберете ставку, можете користити понуђену дугмад у дијалог прозору да би се преместили на њу, или активирали ту ставку.

Име | Тастер | Опис
--- | --- | ---
Листа елемената виртуелног бафера | NVDA+f7 | Искаче листа елемената која садржи линкове, заглавља и оријентире из третнутног виртуелног бафера.

### 5.3. Уграђени објекти

Страница може да садржи богат садржај кориштењем технологије као што су Адоб Флеш (Adobe Flash) и Сан Јава (Sun Java). Тамо где се они сусретну у виртуелном баферу, NVDA ће изговорити "уграђени објекат". Можете притиснути тастер ентер на овим објектима да би интереаговали са њима. Ако су приступачни, онда можете кроз њих да се крећете помоћу тастера таб и да интереагујете са њима као и са било којом другом апликацијом. Озбезбеђена је команда за тастер која вас враћа на изворну страницу која садржи уграђени објекат:

Име | Тастер | Опис
--- | --- | ---
Премести се у виртуелни бафер | NVDA+контрол+размак(space) | Помера фокус из тренутног уграђеног објекта у виртуелни бафер који га садржи.

## 6. Подешавање NVDA

### 6.1. Карактеристике

Већина NVDA подешавања се може изменити користећи дијалог прозоре којима се приступа кроз Карактеристике под мени NVDA менија. У свим дијалог прозорима NVDA подешавања, притисните OK дугме да прихватите било које измене које ста направили. Да бисте поништили било које измене, притисните тастер откажи или тастер изађи. Нека подешавања се такође могу изменити кориштењем тастера за пречице, који су наведени у секцијама испод.

#### 6.1.1. Основна подешавања (NVDA+контрол+g)

Дијалог прозор општа подешавања се налази у Карактеристике менију. Он садржи следеће опције:

##### Језик

Комбиновани оквир која вам дозвољава да изаберете језик у коме би требали бити приказани кориснички интерфејс и поруке. Постоји више језика, ипак стандарно подешавање је да се узме онај који се користи у Виндовсу. Ова опција говори NVDA да користи језик који је тренутно постављен у Виндовсу.

Молимо обратите пажњу да се NVDA мора рестартовати када се измени језик. NVDA ће вас питати да ли желите да рестартујете апликацију, ако промените језик. Притисните OK и NVDA ће се рестартовати.

##### Сачувај конфигурацију при излазу

Ова опција је поље за потврду који, када је потврђено, говори NVDA да аутоматски сачува тренутну конфигурацију када изађете из NVDA.

##### Упозорење пре напуштања NVDA

Ова опција је поље за потврду који вам дозвољава да бирате да ли ће се приказати дијалог прозор када излазите из NVDA који пита да ли желите да изађете. Када је потврђено, дијалог прозор ће се појавити када покушате да изађете из NVDA питајући вас да ли желите да изађете.

##### Ниво информисања

Ово је комбиновани оквир који вам дозвољава да изаберете колико много ће NVDA чувати информација о свом раду. У општем случају корисници не би требало ово дирати јер се не чува много података. Ипак, ако желите да пружите информацију у извештају о некој грешци, онда ово може бити корисна опција.

##### Аутоматски покрени NVDA након што се пријавим на Виндоуз

Ако је ова опција омогућена, NVDA ће се аутоматски покренути чим се пријавите на Виндоуз. Ова опција је доступна само у инсталираним копијама NVDA.

##### Користи NVDA на Виндоуз екрану за пријављивање (захтева администраторске привилегије)

Ако се пријављујете на Виндоуз пружајући корисничко име и лозинку, онда ће омогућавање ове опције учинити да се NVDA покрене аутоматски на екрану за пријављивање када се Виндоуз покрене. Ова опција је доступна само у инсталираним копијама NVDA.

##### Користи тренутно сачувана подешавања на екрану за пријављивање и на другим сигурним екранима

Притиском на ово дугме копирате вашу тренутно сачувану NVDA корисничку конфигурацију у NVDA директориј за системску конфигурацију, тако да ће је NVDA користити када се покрене при пријави, контроли корисничког налога и осталим сигурним Виндоувсовим екранима. Да би се осигурали да су сва ваша подешавања пренесена, не заборавите да прво сачувате ваше конфигурације са контрол+NVDA+c или сачувај конфигурације у NVDA менију. Ова опција је доступна само у инсталираним копијама NVDA.

#### 6.1.2. Избор синтетизатора (NVDA+контрол+s)

Синтетизатор дијалог прозор, који се налази под "Синтетизатор ..." у менију Карактеристике, вам дозвољава да изаберете који синтетизатор би NVDA требао користити за говор. Када изаберете синтетизатор по вашем избору, можете притиснути OК и NVDA ће учитати изабрани синтетизатор. Ако се појави грешка приликом учитавања синтетизатора, NVDA ће вас обавестити са поруком и наставити са кориштењем претходног синтетизатора.

##### Синтетизатор

Ова опција вам допушта да изаберете синтетизатор који желите да NVDA користи за говорни излаз.

За листу синтетизатора које NVDA подржава, молим вас погледајте Подржани синтетизатори говора секцију.

Једна посебна ставка ће се увек јављати у овој листи "Нема говора", која вам дозвољава да користите NVDA у потпуности без говорног излаза. Ово може бити корисно некоме ко жели да користи NVDA само са Брајом или девелоперима који виде и који желе само да користе Speech Viewer.

##### Излазни уређај

Ова опција вам дозвољава да изаберете звучну карту за коју би NVDA требао да нареди изабраном синтетизатору да говори кроз њу.

#### 6.1.3. Гласовна подешавања (NVDA+контрол+v)

Дијалог прозор Гласовна подешавања, који се налази у менију Карактеристике, саджри опције које вам дозвољавају да промените звук говора. За бржи алтернативни начин контролисања параметара говора било одакле, молимо вас погледајте секцију Прстен подешавања синтетизатора.

Дијалог прозор за гласовна подешавања садржи следеће опције:

##### Глас

Прва опција на коју ћете наићи у овом дијалог прозору је комбиновани оквир који приказује све гласове тренутног синтетизатора који сте одабрали. Можете користити тастере стрелице да чујете све изборе. Стрелице лево и горе ће вас водити на горе у листи, док вас десно и доле помичу на доле у листи.

##### Врста

Ако користите И-Спик синтетизатор који је у пакету са NVDA, ово је комбиновани оквир који вам дозвољава да изаберете варијанту којом би синтетизатор требао да говори. И-Спик варијанте су налик на гласове, јер пружају мале разлике у атрибутима И-Спик гласа. Неке варијанте ће звучати као мушкарци, неке као жене, а неке чак и као жаба.

##### Брзина

Ова опција вам дозвољава да промените брзину вашег гласа. Ово је клизач који иде од 0 до 100, (тако да је 0 најспорије, а 100 најбриже).

##### Висина гласа

Ова опција вам дозвољава да промените висину тренутног гласа. Ово је клизач који иде од 0 до 100, (тако да је 0 најнижи, а 100 највиши).

##### Јачина звука

Ово је клизач који иде од 0 до 100, (тако да је 0 најтиши звук, а 100 најгласнији).

##### Модулација

Ова опција је клизач који вам дозвољава да изаберете колико модулације (спуштања и дизања у висини) би синтетизатор требао користити при говору. (Једини синтетизатор који омовућава ову опцију тренутно је И-Спик).

##### Изговори све знакове интерпункције

Тастер: NVDA+p

Када је омогућено, NVDA ће изговарати све знакове интерпункције као речи (врло корисно за читање ради провере).

##### Повиси глас код великих слова

Ово подешавање, ако потврђено, ће повећати висину гласа код великих слова.

##### Изговори глас код великих слова

Ово подешавање је поље за потврду, који ако је потврђено, говори NVDA да изговори реч "cap;" пре било ког великог слова, када се стрелица налази изнад њега или га изговара док се уноси. Обично NVDA мало повећа висину гласа за било које велико слово, али неки синтетизатори ово такође не подржавају, зато ова опција може бити од користи.

##### Звучни сигнал за велика слова

Ако је ово поље потврђено, NVDA ће огласити кратки звучни сигнал сваки пут када сусретне самостално велико слово. Као и "Изговори велико пре великог слова" поље за потврду, ово је корисно за синтетизаторе који не могу променити своју висину звука за велка слова.

#### 6.1.4. Прстен подешавања синтетизатора

Ако желите да брзо измените говорна подешавања без одласка на дијалог прозор за подешавања гласа, постоје неке NVDA команде са тастерима које вам омогућавају да се крећете кроз уобичајена подешавања везана за глас са било ког места док је NVDA покренут:

Име | Десктоп тастер | Лаптоп тастер | Опис
--- | --- | --- | ---
Пређи на следеће подешавање синтетизатора | NVDA+контрол+стрелица десно | NVDA+контрол+стрелица десно | Прелази на следеће доступно подешавање гласа након тренутног, затварајући прстен поново на првом подешавању након последњег.
Пређи на претходно подешавање синтетизатора | NVDA+контрол+стрелица лево | NVDA+контрол+стрелица лево | Прелази на следеће доступно подешавање гласа пре тренутног, затварајући прстен поново на последњем подешавању након првог.
Повећај тренутно подешавање синтетизатора | NVDA+контрол+стрелица на горе | NVDA+контрол+стрелица на горе | Повећава тренутно подешавање гласа на коме се налазите нпр. повећава брзину, бира следећи глас, појачава звук.
Смањи тренутно подешавање синтетизатора | NVDA+контрол+стрелица доле | NVDA+контрол+стрелица доле | Смањује тренутно подењавање гласа на коме се налазите нпр. смањује брзину, бира претходни глас, смањује звук.

#### 6.1.5. Брајева подешавања

Дијалог прозор брајева подешавања се може позвати одласком на мени карактеристике и онда на опцију брајева подешавања.

##### Брајев екран

Прва опција на коју ћете наићи у дијалог прозору је комбиновани оквир који се зове "брајев екран". Биће вам понуђено неколико опција у зависности од брајевих екрана доступних на вашем систему. Крећите се међу овим опцијама помоћу тастера стрелица.

Нема браја значи да не користите браја.

Молимо вас погледајте Подржани брајеви екрани секцију за више информација о подржаним брајевим екранима.

##### Табела за превођење

Следећа опција на коју ћете наићи у овом дијалог прозору је брајев комбиновани оквир. У овом комбинованом оквиру, наћи ћете брајеве табле за различите језике. Можете се кретати од брајеве табле до брајеве табле у листи користећи курзоре стрелице.

##### Прошири се на компјутерски брај за реч на месту

Ова опција вам дозвољава да се реч која је под курзором прикаже у не контрактованом компјутерском брају.

##### Брзина трептања курзора

Ова опција је нумеричко поље које вам дозвољава да промените брзину трептања курзора у милисекундама.

##### Прекид поруке(у секундама)

Ова опција је нумеричко поље које контролише колико дуго ће системске поруке бити приказане на брајевом екрану.

##### Брај је ограничен на

Тастер: NVDA+контрол+t

Ова опција вам дозвољава да изаберете да ли ће брајев екран пратити системски фокус, или да ли прати објекат навигатор / ревизиони курзор.

#### 6.1.6. Подешавања тастатуре (NVDA+контрол+k)

Овај дијалог прозор се може наћи под менијем Карактеристике, под "Подешавања тастатуре...". Садржи следеће опције:

##### Изглед тастатуре

Овај комбиновани оквир вам дозвољава да изаберете који распоред тастатуре би NVDA требао користити. Тренутно два која долазе уз NVDA су Десктоп и Лаптоп.

##### Користите тастер за велика слова (capslock) као NVDA модификаторски тастер

Ако је ово поље потврђено, тастер за велика слова се може користити као NVDA модификаторски тастер.

##### Користите проширени инсерт као NVDA модификаторски тастер

Ако је ово поље потврђено, тастер за уметање (обично се налази изнад тастера стрелица, поред тастера почетак (home) и крај (end)) се може користити као NVDA модификаторски тастер.

##### Користи нумерички тастер за уметање као NVDA модификаторски тастер

Ако је ово поље за потврду потврђено, нумерички тастер за уметање се може користити као NVDA модификаторски тастер.

##### Изговори укуцане карактере

Тастер: NVDA+2

Када је омогућено, NVDA ће изговорити сва слова која куцате на тастатури.

##### Изговори укуцане речи

Тастер: NVDA+3

Када је омогућено, NVDA ће изговорити све речи које куцате на тастатури.

##### Изговори командне тастере

Тастер: NVDA+4

Када је омогућено, NVDA ће изговорити све тастере на тастатури који нису слова. Ово укључује комбинације тастера као што kontrol (control) плус неко друго слово.

#### 6.1.7. Подешавање миша (NVDA+контрол+m)

Дијалог прозор за подешавање миша се може наћи у менију Карактеристике, под "Подешавање миша ...". Он садржи следеће опције:

##### Пријави о променама облика миша

Поље за потврду које када је потврђено значи да ће NVDA изговорити облик поинтера миша сваки пут када се промени. курзор миша мења облик у Виндоузу да би пренио одређену информацију када се нешто може изменити , или када се нешто може учитати итд.

##### Активирај праћење миша

Десктоп тастер | NVDA+m
Лаптоп тастер | NVDA+шифт+m

Када је омогућено, NVDA ће изговорити текст тренутно под курзором миша, док га померате по екрану. Ово вам дозвољава да пронађете ствари на екрану, физички помичући миша, уместо да то покушавате кроз навигацију објектима.

##### Резолуција јединице текста

Ако је NVDA подешен да изговара текст под мишем док га померате, ова опција вам дозвољава да изаберете тачно колико текста ће бити прочитано. Опције су слово, реч или параграф.

##### Пријави функцију када миш уђе у објекат

Ако је ово поље за потврду потврђено, NVDA ће изговорити улогу (тип) објекта када се миш помери унутар њега.

##### Репродукуј аудио координате док се миш креће

Потврђивање овог поља за потврду чини да NVDA оглашава звучне сигнале док се миш креће, тако да корисник може да схвати где се миш налази у односу на димензије екрана.

##### Контрола осветљења путем јачине звука

Ако је "Репродукуј аудио координате док се миш креће" поље потврђено, онда потврђивање овог поља значи да јачину звука аудио координата контролише чињеница колико је осветњен екран под мишем. Ово може изазвати неке проблеме са перформансом на оперативном систему Виндоуз Виста, зато је онемогућено по стандардним подешавањима.

#### 6.1.8. Подешавања прегледног курзора

Налази се у менију карактеристике под ревизиони курзор... Овај дијалог прозор садржи следеће опције:

##### Прати фокус тастатуре

Десктоп тастер | NVDA+7
Лаптоп тастер | NVDA+контрол+7

Када је омогућен, ревизиони курзор ће увек бити смештен у исти објекат као и тренутни системски фокус док се мења.

##### Следи системски знак за уметање

Тастер: NVDA+6

Када је омогућен, ревизиони курзор ће аутоматски бити померен на позицију системског знака за уметање сваки пут када са креће.

##### Следи курзор миша

Када је омогућен, ревизиони курзор ће пратити миша док се креће.

##### Једноставни начин прегледа

Када је омогућен, NVDA ће филтрирати хијерархију објеката по којима се може вршити навигација, да би се искључили неупотребљиви објекти.

#### 6.1.9. Подешавања објекта презентације (NVDA+контрол+o)

Налази се у менију Карактеристике под "Објект презентације...". Овај дијалог прозор садржи следеће опције:

##### Пријави назив алата

Поље за потврду које када је потврђено говори NVDA да изговори екранске савете (tool tips) при појављивању. Многи прозори и контроле приказују мале поруке (или екранске савете) када померате курзор миша преко њих, или понекада када преместите фокус на њих.

##### Пријави балоне за помоћ

Ово поље за потврду када је потврђено говори NVDA да чита балоне за помоћ чим се појаве. Балони за помоћ су налик на екранске савете, али су често већи и повезани су са системским догађајима као што је вађење мрежног кабла, или обавештење о Виндоувсовом сигурносним питањима.

##### Пријави тастере пречице за објекте

Када је ово поље потврђено, NVDA ће укључити тастер за пречице који је повезан са одређеним објектом или контролом када је изговорена. На пример Датотека (File) мени на траци са менијима може имати тастер пречицу алт+f.

##### Пријави информације о позицији објекта

Ова опција вам дозвољава да одаберете да ли желите да вам позиција објекта буде пријављена (нпр. 1 од 4) када се крећете до објекта са фокусом или навигационог објекта.

##### Пријави објекте описа

Поништите ово поље за потврду, ако осјећате да вам није потребно да чујете опис изговорен заједно са објектима.

##### Излаз из траке напретка

Десктоп тастер | NVDA+u
Лаптоп тастер | NVDA+контрол+f2

Ова опција контролише како вам NVDA пријављује траку напретка.

Има следеће опције:

- Искључено: Траке напретка неће бити пријављене док се мењају.
- Говор: Ова опција говори NVDA да изговори напредак траке у процентима. Сваки пут када се трака за напредак промени, NVDA ће изговорити нову вредност.
- Оглашавање: Ово говори NVDA да се огласи звучним сигналом сваки пут када се трака напретка промени. Што је звук виши, то је трака напретка ближа завршетку.
- Говор и звучни сигнал: Ова опција говори NVDA да се и огласи звучним сигналом и да изговори када се трака напретка освежи.

##### Пријави позадинску траку напретка

Ово је опција која, када је потврђена, говори NVDA да настави пријављивати траку напретка, чак и ако она није физички у првом плану. Ако минимизирате или одете са прозора који садржи траку напретка, NVDA ће наставити да прати њен напредак, дозвољавајући вам да радите друге ствари док NVDA прати траку напретка.

#### 6.1.10. Подешавања виртуелног бафера (NVDA+контрол+b)

Дијалог прозор за подешавања виртуелног бафера се може наћи у менију Карактеристике под "Виртуелни бафери..."

Дијалог прозор садржи следеће опције:

##### Максималан број карактера у једном реду

Ово поље поставља максималну дужину реда виртуелног бафера (у карактерима).

##### Број линија по страни

Иако вируелни бафери у стварности немају стране, ово поље подешава број линија које ћете преместити када притиснете тастер страница горе или доле док сте у виртуелном баферу.

##### Користи изглед екрана

Тастер: NVDA+v

Ова опција вам дозвољава да наведете да ли ће садржај у виртуелном баферу смештати линкове и остала поља у посебне редове, или да их задржи у току текста као што су визуелно приказани. Ако је је опција омогућена онда ће ствари остати како су приказане визуелно, али ако је онемогућена онда ће поља бити постављена у сопствене редове.

##### Пријави распоред табела

Када је онемогућена ова опција NVDA само пријављује табеле које садрже табеларне податке (онде где има смисла знати да је то табела). Али ако је омогућено, NVDA ће такође пријавити табеле које се користе чисто ради визуелне презентације.

##### Подешавање најављивања поља као што су линкови и заглавља.

Претходне верзије NVDA су дозвољавале да користите дијалог прозор за подешавање виртуелног бафера, да ли ће се прочитати тип поља које сте попунили док сте читали веб садржај. Примери типова поља су линкови, заглавља, табеле и листе. Да би подесили ову опцију, молимо вас да пронађете нову опцију у Дијалог прозор за подешавање формата документа. Ове опције не само да утичу на виртуелни бафер, већ на било који документ који може изазвати да поља овог типа буду најављена.

##### Режим аутоматског фокусирања за промене фокуса

Ова опција дозвољава фокус режиму да буде позван ако се фокус промени. Нпр. када сте на веб страници, ако притиснете табулатор и дођете на форму, ако је ова опција потврђена, фокус режим ће аутоматски бити позван.

##### Режим аутоматског фокусирања на кретање курзора

Ова опција, када је потврђена, дозвољава NVDA да уђе и напусти фокус режим када се користе тастери стрелице. Нпр. ако на веб страни кликћете стрелицу на доле и дођете на поље за измене, NVDA ће вас аутоматски довести у фокус режим. Ако стрелицом изађете из поља за измене, NVDA ће вас вратити у режим за претраживање.

##### Звучне индикације фокуса и начина претраге

Ако је ова опција омогућена, NVDA ће оглашавати специјалне звукове док се пребацује између режима претраживања и фокус режима у виртуелном баферу, уместо да изговара замену.

#### 6.1.11. Подешавања форматирања документа (NVDA+контрол+d)

Овај дијалог прозор се налази у менију Карактеристике, под "форматирање документа...".

Већина поља за потврду у овом дијалог прозору су за подешавање типа форматирања који желите да чујете аутоматски док се крећете курзором кроз документе. Нпр. ако потврдите пријави назив фонта поље, сваки пут када стрелицом дођете на текст са различитим фонтом, име фонта ће бити изговорено.

Можете подесити изговарање:

- назив фонта
- величина фонта
- особине фонта
- поравнање
- боје
- стил текста
- грешке у спеловању
- бројеве страна
- бројеве линија
- табеле
- редови табела/заглавља колона
- линкове
- заглавља
- листе
- цитате
- оријентире

##### Најави промене у форматирању после курзора

Ако је омогућено, ово подешавање каже NVDA да покуша да детектује све промене у форматирању у реду док га изговара, чак и ако ово може да успори NVDA перформансе.

По стандардним подешавањима, NVDA ће детектовати формат на позицији системског знака за уметање / прегледног курзора, и у неким инстанцама може детектовати формат остатка реда, само у случају да то неће проузроковати смањивање перформанси.

Омогућите ову опцију док читате документе, са провером, у апликацијама као што су Мајкрософт Ворд, где је формат битан.

#### 6.1.12. Говорни речници

Мени говорни речници (налази се у менију карактеристике) садржи дијалог прозоре који вам дозвољавају да управљате NVDA изговором одређених речи или фраза. Тренутно постоје три различите врсте говорних речника. Постоје:

- Главни: правила у овом речнику утичу на сав говор у NVDA.
- Звучни: правила у овом речнику утичу на говор синтетизатора гласа који се трентно користи.
- Привремени: правила у овом речнику утичу на сав говор у NVDA, али само за тренутну сесију. Ова правила су привремена и биће изгубљена ако се NVDA поново покрене.

Сви дијалог прозори речника садрже листу правила која ће се користити за процесирање говора. Дијалог прозор такође садржи Додај, Измени и Уклони дугмад.

Да би се додало ново правило у речник, притисните Додај дугме, и попуните поља у дијалог прозору који се појави и након тога притисните Ok. Након тога ћете видети ваше ново правило у листи правила. Ипак да бисте се уверили да је ваше правило сачувано, уверите се да сте притиснули OК да бисте изашли из дијалог прозора речника након што сте завршили са додавањем/мењањем правила.

Правила за NVDA говорни речник вам дозвољавају да промените један низ карактера у други. Једноставан пример би био да хоћете да NVDA изговори реч жаба сваки пут када би требао да изговори реч птица. У дијалог прозору Додај правило, најједноставнији начин да се ово уради је да се укуца реч птица у поље узорак, а онда реч жаба у поље замена. Такође можда будете жељели да унесете опис правила у поље коментар (нешто као: мења птица у жаба).

NVDA говорни речници су ипак много моћнији од једноставне замене речи. Дијалог додај правило такође садржи поље за потврду избора да би се нагласило да ли желите да правило буде осјетљиво на величину слова (што значи да би NVDA требао бринути о томе да ли су карактери мала или велика слова). NVDA игнорише величину слова по стандардним подешавањима. Још једно поље за потврду вам дозвољава да се изјасните да ли је ваш узорак "регуларни израз". Регуларни израз је узорак који садржи специјалне симболе који вам дозвољавају да упоредите више каратера у исто време, или да поредите само са бројевима, или само са словима. Регуларни изрази се не обрађују у овом корисничком упутству, али постоји много туторијала на интернету који пружају више информација.

### 6.2. Снимање и поновно учитавање конфигурације

По стандардним поставкама NVDA не чува аутоматски подешавања, тако да ако изађете из NVDA и рестартујете га, подешавања ће се вратити на оригиналне вредности. Приметите, ипак, да се ова опција може променити под основним подешавањима у менију карактеристике. Да би се сачувала подешавања, изаберите ставку Сачувајте подешавања при излазу у NVDA менију.

Ако је NVDA на систему са ког се може само читати, као што је ЦД, он неће моћи сачувати ваша подешавања, и то ће вам саопштити.

Ако икада учините грешку са вашим подешавањима и потребно вам је да вратите назад на сачувана подешавања, изаберите ставку "Врати на сачувану конфигурацију" из NVDA менија.

Следеће NVDA команде са тастерима су такође корисне:

Име | Десктоп тастер | Лаптоп тастер | Опис
--- | --- | --- | ---
Сними конфигурацију | NVDA+контрол+c | NVDA+контрол+c | Снима вашу тренутну конфигурацију тако да се не изгуби када изађете из NVDA.
Врати на снимљену конфигурацију | NVDA+контрол+r | NVDA+контрол+r | Враћа NVDA на подешавања која су постојала последњи пут када сте сачували NVDA конфигурацију.

### 6.3. Конфигурационе датотеке и кориснички профили

Портабилна верзија NVDA смешта сва подешавања, прилагођене апликационе модуле и прилагођене драјвере у директориј који се зове userConfig, и налази се у NVDA директорију.

Инсталиране верзије NVDA смештају сва подешавања, прилагођене апликационе модуле и прилагођене драјвере у специјални NVDA директориј лоциран у кориснички профили прозору. Ово значи да сваки корисник на систему може имати своја властита NVDA подешавања. Да бисте дошли до директорија са својим подешавањима за инсталирану верзију NVDA, на стартном менију можете ићи у програме -> NVDA -> explore user configuration directory.

Подешавања за NVDA када је покренут на екрану за пријављивање или UAC екрану су смештена у systemConfig директориј у NVDA инсталационом директорију. Обично се ова конфигурација не би требала дирати. Да бисте променили како је NVDA подешен на UAC екранима или екранима за пријављивање, конфигуришите NVDA онако како ви желите док се пријављујете у Виндоуз, и онда упутите NVDA да копира конфигурације у екран за пријаву користећи дугме у дијалог прозору за општа подешавања.

## 7. Додатни алати

### 7.1. Преглед дневника

Преглед дневника, који се налази под Алати у NVDA менију, вам дозвољава да видите сав излаз који је унесен у дневник до овог тренутка од последњег пута када сте покренули NVDA.

Изузевши читање садржаја, такође можете сачувати копију датотеке дневника, или освежити прегледник тако да прикаже најновије излазе од када је прегледник дневника отворен. Ове акције су доступне под преглед дневника менијем.

### 7.2. Говорни прегледни прозор

За видеће програмере софтвера или људе који приказују NVDA видећој публици, доступан је плутајући прозор који вам дозвољава да видите сав текст који NVDA тренутно изговара.

Да омогућите приказивач говора (speech viewer), обиљежите "Говорни прегледни прозор" ставку менија под Алати у NVDA менију. Поништите обиљежавање ставке менија да бисте је онемогућили.

Док је говорни прегледни прозор омогућен, он се константно освежава да би вам приказао тренутни текст који се изговара. Ипак, ако кликнете или пребаците фокус унутар прегледног прозора, NVDA ће привремено престати да освежава текст, тако да сте у могућности да лако одаберете или копирате постојећи садржај.

### 7.3. Пајтон конзола

NVDA пајтон конзола, која се налази под Алатима у NVDA менију, је алат за развијање који је користан за отклањање грешака, општу инспекцију NVDA унутрашњости или инспекцију хијерархије приступачности апликације. За више информација, молимо вас погледајте чланак о пајтон конзоли на NVDA веб сајту.

## 8. Даље информације

Ако су вам потребне даље информације или помоћ у вези са NVDA, молимо вас посјетите NVDA интернет страницу на http://www.nvaccess.org/. Овде можете наћи додатну документацију, као и техничку подршку и ресурсе заједнице. Овај сајт такође пружа информације и ресурсе везане за NVDA развој.

## 9. Подржани синтетизатори говора

Ова секција садржи информације о синтетизаторима говора које подржава NVDA.

### 9.1. И-Спик (eSpeak)

И-Спик синтетизатор је уграђен директно у NVDA и не захтева никакав други специјални драјвер или компоненту да буде инсталирана. NVDA се стартује користећи И-Спик по стандардним подешавањима. Како је овај синтетизатор уграђен у NVDA, он је одличан избор када покрећете NVDA са УСБ драјва или ЦД-a на другим системима.

Сваки глас који дође са И-Спик говори други језик. И-Спик подржава преко 20 различитих језика.

Постоји много варијанти које се могу одабрати да се измени звук гласа.

### 9.2. Мајкрософт Спич АПИ (Microsoft Speech API) верзија 4 (САПИ 4)

САПИ 4 је старији Мајкрософтов стандард за софтвер синтетизатора говора. Многи синтетизатори говора који се слажу са овим стандардном се могу купити или преузети бесплатно од разних компанија и са разних веб сајтова. Када користите ове синтетизаторе са NVDA, доступни гласови (доступни са Дијалог прозора гласовна подешавања или са Прстен подешавања синтетизатора) ће садржати све гласове са свих инсталираних САПИ 4 машина које се налазе на вашем систему.

Ако имате САПИ 4 гласове инсталиране, али синтетизатор није приказан у NVDA листи синтетизатора, молимо вас инсталирајте САПИ 4.0 бинарне датотеке, доступне са http://activex.microsoft.com/activex/controls/sapi/spchapi.exe.

### 9.3. Мајкрософт Спич АПИ (Microsoft Speech API) верзија 5 (САПИ 5)

САПИ 5 је Мајкростофтов стандард за софтвер синтетизатора говора. Многи синтетизатори говора који се слажу са овим стандардном се могу купити или преузети бесплатно од разних компанија и са разних веб сајтова, иако ће ваш систем вероватно доћи са већ инсталираним бар једним САПИ 5 гласом. Када користите ове синтетизаторе са NVDA, доступни гласови (доступни са Дијалог прозора гласовна подешавања или са Прстен подешавања синтетизатора) ће садржати све гласове са свих инсталираних САПИ 5 машина које се налазе на вашем систему.

### 9.4. Аудиолоџик ТИ-ТИ-ЕС 3(Audiologic Tts3)

Ово је комерцијални синтетизатор говора посебно намењен за италијански језик. Морате имати синтетизатор инсталиран на ваш систем да би он могао бити кориштен са NVDA. За више информација, молимо вас посјетите интернет страницу Аудиолоџик-а на www.audiologic.it.

### 9.5. Њуфон (Newfon)

Њуфон је бесплатни комерцијални синтетизатор кога је направио Сергеј Шишминчев (Sergey Shishmintzev) који подржава руски и украјински језик. Да би преузели овај синтетизатор, молимо вас посјетите секцију за преузимање на сајту руске NVDA заједнице: http://ru.nvda-community.org/?page_id=10

## 10. Подршка за Брајеве екране

Ова секција садржи информације о Брајевим екранима које NVDA подржава.

### 10.1. Фридом Сајентифик Фокус/ПЕК Мејт (Freedom Scientific Focus/PAC Mate) Серије

Сви Фокус и ПЕК Мејт екрани са Фридом Сајентифик су подржани. Потребно је да имате инсталиран Фридом Сајентифик драјвер за брајев екран на вашем систему. Ако их немате већ, можете их преузети са http://www.freedomscientific.com/downloads/focus-40-blue/focus-40-blue-downloads.asp. Иако ова страна спомиње само Фокус 40 блу (Focus 40 Blue) екран, драјвер подржава све Фридом Сајентифик екране.

### 10.2. Оптилек ЕЈ-ЕЛ-ВИ-ЕЈ БИ-СИ640/680 (Optelec ALVA BC640/680)

Оба ЕЈ-ЕЛ-ВИ-ЕЈ БИ-СИ640 и ЕЈ-ЕЛ-ВИ-ЕЈ БИ-СИ680 екрана са Оптилик су подржана. Не требају вам никакви посебни драјвери да буду инсталирани да бисте користили ове екране. Само прикључите екран и конфигуришите NVDA да га користи.

### 10.3. Хенди Тек (Handy Tech) екрани

NVDA подржава све екране од Хенди Тек. За неке УСБ екране, мораћете инсталирати Хенди Тек УСБ драјвер на ваш систем. У додатку, можете да инсталирете Хенди Тек универзални драјвер, доступан на ftp://ftp.handytech.de/public/Software/BrailleDriver/bsd1206a.exe.

### 10.4. ЕМ-ДИ-ВИ Лили (MDV Lilli)

Лили брајев екран доступан на ЕМ-ДИ-ВИ је подржан. Не требају вам никакви посебни драјвери да бисте користили овај екран. Само прикључите екран и конфигуришите NVDA да га користи.

### 10.5. БИ-АР-ЕЛ-ТИ-ТИ-ВАЈ (BRLTTY)

БИ-АР-ЕЛ-ТИ-ТИ-ВАЈ је посебан програм који се може користити да би подржао још много брајевих екрана. Да бисте ово урадили, требаћете инсталирати БИ-АР-ЕЛ-ТИ-ТИ-ВАЈ за Виндоуз. Требате преузети и инсталирати последње паковање инсталера, које ће бити именовано нпр. brltty-win-4.2-2.exe. Када будете конфигурисали екран и порт који ћете користити, потрудите се да обратите пажњу на инструкције, поготово ако користите УСБ екран и већ имате инсталиране драјвере произвођача.