# NVDA 2014.2 Ръководство на потребителя

## Съдържание

- 1. Представяне
  - 1.1. Основни възможности
  - 1.2. Интернационализация
  - 1.3. Поддръжка на речеви синтезатори
  - 1.4. Поддръжка на брайл
  - 1.5. Лиценз и запазени права
- 2. Системни изисквания
- 3. Сдобиване с NVDA
  - 3.1. Ограничения на преносимото и временното копие
  - 3.2. Инсталиране на NVDA
    - 3.2.1. Използвай NVDA в екрана за вписване в Windows
    - 3.2.2. Създай икона на работния плот и бърз клавиш (Ctrl+Alt+N)
    - 3.2.3. Копирай преносимите настройки в текущия потребителски акаунт
  - 3.3. Създаване на преносимо копие
- 4. Как да започнем с NVDA
  - 4.1. Стартиране на NVDA
  - 4.2. Относно клавиатурните команди за NVDA
    - 4.2.1. Модификаторът на NVDA
    - 4.2.2. Клавиатурни подредби
  - 4.3. Жестове чрез докосване на екрана
    - 4.3.1. Изследване на екрана
    - 4.3.2. Жестове чрез докосване
    - 4.3.3. Режими на докосване
  - 4.4. Помощен режим на въвеждане
  - 4.5. Менюто на NVDA
  - 4.6. Основни клавишни команди
  - 4.7. Докладване на системна информация
- 5. Навигиране с NVDA
  - 5.1. Обекти
  - 5.2. Навигиране със системния фокус
  - 5.3. Навигиране с каретката
  - 5.4. Навигация по обекти
  - 5.5. Преглед на текста в текущия обект
  - 5.6. Режими на преглед
    - 5.6.1. Преглед на обекта
    - 5.6.2. Преглед на документа
    - 5.6.3. Преглед на екрана
  - 5.7. Навигиране с мишката
- 6. Режим на разглеждане
  - 6.1. Навигиране с една буква
  - 6.2. Списък на елементите
  - 6.3. Вградени обекти
- 7. Команди на NVDA за различни приложения
  - 7.1. Microsoft Excel
  - 7.2. Microsoft PowerPoint
  - 7.3. Foobar2000
  - 7.4. Miranda IM
  - 7.5. Poedit
- 8. Настройване на NVDA
  - 8.1. Настройки
    - 8.1.1. Основни настройки (NVDA+Control+G)
    - 8.1.2. Избор на синтезатор (NVDA+Control+S)
    - 8.1.3. Гласови настройки (NVDA+Control+V)
    - 8.1.4. Пръстен от настройки за синтезатора
    - 8.1.5. Брайлови настройки
    - 8.1.6. Настройки на клавиатурата (NVDA+Control+K)
    - 8.1.7. Настройки на мишката (NVDA+Control+M)
    - 8.1.8. Настройки на курсора за преглед
    - 8.1.9. Представяне на обектите (NVDA+Control+O)
    - 8.1.10. Съставно въвеждане на символи
    - 8.1.11. Режим на разглеждане (NVDA+Control+B)
    - 8.1.12. Форматиране на документите (NVDA+Control+D)
    - 8.1.13. Речници
    - 8.1.14. Пунктуация/Произнасяне на символите
    - 8.1.15. Жестове на въвеждане
  - 8.2. Запазване и презареждане на конфигурацията
  - 8.3. Конфигурационни профили
    - 8.3.1. Основен начин на управление
    - 8.3.2. Създаване на профил
    - 8.3.3. Ръчно активиране
    - 8.3.4. Превключватели
    - 8.3.5. Редактиране на профил
    - 8.3.6. Временно деактивиране на превключватели
  - 8.4. Местоположение на конфигурационните файлове
- 9. Допълнителни инструменти
  - 9.1. Преглед на протокола
  - 9.2. Преглед на речта
  - 9.3. Мениджър на добавките
  - 9.4. Конзола на Python
  - 9.5. Презареди добавките
- 10. Поддържани синтезатори на реч
  - 10.1. eSpeak
  - 10.2. Microsoft Speech API version 4 (SAPI 4)
  - 10.3. Microsoft Speech API version 5 (SAPI 5)
  - 10.4. Microsoft Speech Platform
  - 10.5. Audiologic Tts3
  - 10.6. Newfon
  - 10.7. Nuance Vocalizer for NVDA
- 11. Поддържани брайлови дисплеи
  - 11.1. Freedom Scientific Focus/PAC Mate Series
  - 11.2. Optelec ALVA BC640/680
  - 11.3. Handy Tech Displays
  - 11.4. MDV Lilli
  - 11.5. Baum/Humanware/APH Braille Displays
  - 11.6. hedo ProfiLine USB
  - 11.7. hedo MobilLine USB
  - 11.8. HumanWare Brailliant BI/B Series
  - 11.9. HIMS Braille Sense/Braille EDGE Series
  - 11.10. HIMS SyncBraille
  - 11.11. Брайлови дисплеи Seika
  - 11.12. По-новите модели наPapenmeier BRAILLEX
  - 11.13. По-старите модели Papenmeier Braille BRAILLEX
  - 11.14. HumanWare BrailleNote
  - 11.15. BRLTTY
- 12. Теми за напреднали
  - 12.1. Разширено персонализиране на произнасянето на символите
- 13. Допълнителна информация

## 1. Представяне

NVDA (NonVisual Desktop Access или Невизуален настолен достъп) е безплатен и с отворен изходен код екранен четец за операционната система Windows на Microsoft. Предоставяйки достъпност посредством синтетичен говор и брайл, той дава възможност на незрящите и слабовиждащите хора да имат достъп до компютри под Windows без допълнително заплащане като останалите хора. NVDA се разработва от NV Access, с подкрепата на общността.

### 1.1. Основни възможности

NVDA дава достъп на незрящите и слабовиждащите хора до операционната система Windows и до много външни за нея приложения.

Основно това включва:

- Поддръжка на популярни приложения, включително уеб браузъри, клиенти за електронна поща, програми за интернет комуникация и офис пакети
- Вграден речеви синтезатор, поддържащ над 43 езика;
- Предоставяне на информация за форматирането на текста, като име и размер на шрифта, стил и проверка на правописа, когато това е възможно
- Автоматично докладване на текста под курсора на мишката и по избор звуково известяване за позицията му на екрана
- Поддръжка за много обновяеми брайлови екрани
- Възможност за стартиране от USB и други преносими носители без нуждата от инсталация
- Лесен за използване говорящ инсталатор
- Преведен на 43 езика
- Поддръжка на съвременните версии на Windows, както 32, така и 64 битови варианти
- Възможност за работа в екрана за вписване в Windows и други защитени екрани
- Поддръжка на често използвани интерфейси за достъпност като Microsoft Active Accessibility, Java Access Bridge, IAccessible2 и UI Automation (последният се поддържа само в Windows 7 и по-нови)
- Поддръжка на командния интерпретатор на Windows и конзолните приложения

### 1.2. Интернационализация

Важно е хората навсякъде по света, независимо на какъв език говорят, да имат равен достъп до технологиите. Освен английския, NVDA е преведен на повече от 44 езика, включително: албански, амхарски, арабски, арагонски, африкански, бразилски португалски, български, виетнамски, галски, грузински, гръцки, датски, естонски, иврит, ирландски, исландски, испански, италиански, традиционен китайски, корейски, немски, норвежки, непалски, полски, португалски, руски, румънски, сръбски, словашки, словенски, тайвански (мандарин), таиландски, тамил, турски, украински, унгарски, фарси, финландски, френски, хинди, хърватски, чешки, шведски и японски.

### 1.3. Поддръжка на речеви синтезатори

Отделно от предоставянето на съобщенията и различните части на програмата на различни езици, NVDA дава възможност на потребителя да чете текст на различни езици, ако той разполага със синтезатор на реч, който поддържа тези езици.

NVDA се разпространява с eSpeak, безплатен, с отворен изходен код, многоезичен синтезатор на реч.

Информация за други синтезатори на реч, които се поддържат от NVDA, може да бъде намерена в раздела Поддържани синтезатори на реч.

### 1.4. Поддръжка на брайл

За потребители, които притежават обновяем брайлов дисплей, NVDA може да предостави информацията под формата на брайл. Моля, вижте раздела Поддържани брайлови дисплеи за информация за поддържаните брайлови дисплеи.

NVDA поддържа брайловите кодове за много езици, включително contracted, uncontracted и компютърните брайлови кодове за някои езици.

### 1.5. Лиценз и запазени права

NVDA регистриран под 2006-2014 NVDA сътрудници.

NVDA се разпространява под Общото право на обществено ползване ГНУ версия 2 (GNU General Public License version 2 - GNU GPL version 2). Вие сте свободни да разпространявате или променяте този софтуер по всякакъв начин, доколкото той се разпространява със същия лиценз и правите достъпен изходния код за всеки, който го иска. Това важи както за оригиналното, така и за модифицираните копия на този софтуер, заедно с всякакви вторични работи. За повече подробности можете да видите пълния лиценз тук.

## 2. Системни изисквания

- Операционни системи: всички 32-битови и 64-битови версии на Windows XP, Windows Vista, Windows 7 и Windows 8 (включително сървърните такива).
- За Windows XP 32-бита NVDA се нуждае от Service Pack 2 или по-нов.
- За Windows Server 2003 NVDA се нуждае от Service Pack 1 или по-нов.
- Памет: 256 MB или повече RAM
- Скорост на процесора: 1.0 ghz или повече
- Около 50 MB свободно дисково пространство.

## 3. Сдобиване с NVDA

Ако все още нямате копие на NVDA, може да го свалите от www.nvaccess.org.

Отидете в раздел Download и там можете да свалите последната версия на NVDA.

Стартиране на файла, който току-що сте изтеглили ще стартира временно копие на NVDA. След това ще бъдете попитани дали искате да инсталирате NVDA, да създадете преносимо копие или просто да продължите да използвате временното копие.

Ако планирате да използвате постоянно NVDA на този компютър, вероятно бихте искали да го инсталирате. Инсталирането на NVDA ще направи възможни допълнителни функции, като автоматично стартиране след вписване в Windows, възможност за четене на Windows Logon и другите защитени екрани (което не е възможно при използване на преносими или временни копия) и създаването на преки пътища в стартовото меню и на работния плот. Инсталираното копие също така е способно да създаде преносимо копие във всеки един момент.

Ако искате да пренасяте NVDA със себе си на USB или друг преносим носител, тогава трябва да изберете създаване на преносимо копие. Преносимото копие също така има способността да се инсталира на всеки компютър по-късно. Въпреки това, ако искате да копирате NVDA върху носител само за четене като CD, трябва просто да копирате сваления пакет. Стартиране на преносимото копие директно от носител само за четене в момента не се поддържа.

Използването на временното копие на NVDA също е възможност (например за демонстрационни цели), макар че стартирането на NVDA всеки път по този начин може да отнеме доста време.

### 3.1. Ограничения на преносимото и временното копие

Освен невъзможността за автоматично стартиране по време на и след вписване в Windows, преносимите и временните копия на NVDA имат също и следните ограничения:

- Невъзможност за взаимодействие с приложения, стартирани с администраторски права, освен, разбира се, ако самият NVDA е бил стартиран със същите тези права (което не е препоръчително).
- Невъзможност за прочитане на User Account Control (UAC) екраните при опит за стартиране на приложение с администраторски права.
- Windows 8: Невъзможност за осигуряване на поддръжка за въвеждане чрез докосване.
- Windows 8: Невъзможност за предоставяне на функции като режима на разглеждане и изговарянето на въведените знаци в приложенията в Windows Store.

### 3.2. Инсталиране на NVDA

Ако инсталирате NVDA директно от изтегления пакет, натиснете бутона Инсталиране на NVDA. Ако вече сте затворили този диалог или искате да инсталирате NVDA от преносимо копие, моля, изберете елемента Инсталиране на NVDA, намиращ се в подменю Инструменти от менюто на NVDA.

Диалогът за инсталиране, който ще се появи, ще поиска потвърждение за инсталацията, а също така ще ви уведоми, ако текущата инсталация ще обнови предишна такава. Натискането на бутона продължи ще стартира инсталацията на NVDA. В този диалог има също и някои настройки, които са обяснени по-долу. Щом инсталацията приключи, ще се появи съобщение, което ви уведомява дали е била успешна. Натискането на бутона OK в този момент ще доведе до стартирането на новоинсталираното копие на NVDA.

#### 3.2.1. Използвай NVDA в екрана за вписване в Windows

Тази настройка ви позволява да изберете дали NVDA трябва да се стартира автоматично в екрана за вписване в Windows, преди да сте въвели парола. Това включва също и UAC и другите защитени екрани.

#### 3.2.2. Създай икона на работния плот и бърз клавиш (Ctrl+Alt+N)

Тази настройка ви позволява да изберете дали NVDA трябва да създаде пряк път на работния плот за неговото стартиране. Този пряк път, ако бъде създаден, ще създаде също и бърз клавиш Control+Alt+N позволявайки ви да стартирате NVDA по всяко време с тази клавишна комбинация.

#### 3.2.3. Копирай преносимите настройки в текущия потребителски акаунт

Тази настройка ви позволява да изберете дали NVDA трябва да копира потребителските настройки от текущо стартираното копие на NVDA като настройки за текущо вписания потребител за инсталираното копие на NVDA. Това няма да копира настройките за който и да е друг потребител на системата, нито за системните настройки, използвани в екрана за вписване в Windows и другите защитени екрани. Тази възможност е налична само при инсталиране от преносимо копие, не и при инсталиране от изтегления пакет.

### 3.3. Създаване на преносимо копие

Ако създавате преносимо копие директно от изтегления пакет, просто натиснете бутона Създаване на преносимо копие. Ако вече сте затворили този диалог или имате стартирано инсталационно копие на NVDA, моля, изберете елемента Създаване на преносимо копие, намиращ се в подменю Инструменти от менюто на NVDA.

Появилият се диалог ви позволява да изберете къде да се създаде преносимото копие. Това може да бъде папка на вашия твърд диск или местоположение на USB или друг преносим носител. Също така имате възможност да избирате дали NVDA трябва да копира текущите настройки на текущо вписания потребител за използване с новосъздаденото преносимо копие. Тази възможност е налична само при създаване на преносимо копие от инсталирано копие, не и при създаване от изтегления пакет. Натискането на бутона Продължи ще създаде преносимо копие. Щом процедурата по създаването приключи, ще се появи съобщение, което ви уведомява дали то е било успешно. Натиснете OK за да затворите този диалог.

## 4. Как да започнем с NVDA

### 4.1. Стартиране на NVDA

Ако сте инсталирали NVDA с инсталатора, тогава стартирането на NVDA е толкова просто, колкото натискането на Control+Alt+N, или избирането на NVDA от подменю NVDA, в менюто програми от стартовото меню. В допълнение, може да напишете nvda в диалога за изпълнение и да натиснете клавиша Enter.

За да стартирате портативната версия на NVDA, отидете в папката, в която сте я разархивирали, и натиснете Enter или щракнете два пъти с мишката върху nvda.exe.

След като NVDA стартира, ще чуете повишаваща се поредица от тонове (означаваща, че NVDA се зарежда). В зависимост от бързината на вашия компютър или от бързината на външното устройство, ако стартирате NVDA от такова, това може да отнеме и малко повече време. Ако това отнеме повече време, NVDA ще ви съобщи: "Зареждане на NVDA. Моля, изчакайте..."

Ако не чуете никое от тези неща, или чуете звука за грешка в Windows, или понижаваща се поредица от тонове, това означава, че в NVDA е възникнала грешка и вие вероятно ще трябва да я докладвате на разработчиците, ако желаете. Моля, посетете уеб страницата на NVDA за повече информация как да го направите.

Когато NVDA зареди за първи път, ще бъдете приветствани от диалогов прозорец, който ви предоставя начална информация за модификаторния клавиш на NVDA и главното меню на програмата. (моля, вижте съответните секции за информация относно тези теми). Диалоговият прозорец съдържа също и три полета за отметка, които могат да бъдат отметнати. Първото ви позволява да определите дали да се ползва CapsLock като модификатор на NVDA. Второто определя дали NVDA да се стартира автоматично след като се впишете в Windows и е налично само за инсталирани копия на NVDA. Третото ви дава възможност да контролирате дали този диалог да се показва всеки път при стартиране на NVDA.

### 4.2. Относно клавиатурните команди за NVDA

#### 4.2.1. Модификаторът на NVDA

Повечето от клавишните команди, отнасящи се до NVDA, се състоят от натискането и задържането на определен клавиш, наричан модификатор на NVDA, в комбинация с още един или няколко клавиши. Това не важи за командите за преглед на текст при клавиатурната подредба за настолни компютри, които използват клавишите от цифровия блок самостоятелно, макар че те не са единственото изключение.

NVDA може да бъде настроен така, че както Insert от цифровия блок и основният Insert, така и CapsLock клавишът могат да бъдат използвани едновременно като модификатори на NVDA.

По подразбиране Insert от цифровия блок и основният Insert заедно са зададени като модификатори на NVDA.

Ако искате да предизвикате оригиналната функция на някой от модификаторните клавиши на NVDA, (например, ако искате да включите режим само на главни букви, когато сте задали CapsLock като NVDA модификатор), може да го направите, натискайки този клавиш два пъти бързо един след друг.

#### 4.2.2. Клавиатурни подредби

В момента NVDA идва с два набора от клавиатурни команди. Има подреждане за настолни компютри и подреждане за лаптопи. По подразбиране NVDA е настроен да ползва подредбата за настолни компютри, въпреки че можете да преминете към подредбата за лаптопи от диалога "Настройки на клавиатурата", намиращ се в подменю "Настройки" от главното меню на NVDA.

Подредбата за настолни компютри прави основно използването на цифровия блок при изключен NumLock. Въпреки че повечето лаптопи нямат физически цифров блок, някои от тях могат да емулират такъв при задържането на Fn клавиша и натискането на цифрите и буквите от дясната страна на клавиатурата (7, 8, 9, u, i, o, j, k, l и др.). Ако вашият лаптоп не може да прави това или не ви позволява да изключите режима NumLock, то вие може би бихте искали да преминете на подредбата за лаптопи.

### 4.3. Жестове чрез докосване на екрана

Ако използвате NVDA на устройство с екран, поддържащ работа чрез докосване, под Windows 8 или по-нова версия, можете да управлявате NVDA директно чрез докосване на екрана. Докато NVDA е стартиран, всяко докосване на екрана ще се предава директно на него. По тази причина действия, които могат да се извършват нормално без NVDA, няма да работят.

#### 4.3.1. Изследване на екрана

Най-основното действие, което може да изпълните с докосване на екрана, е да получите информация за всеки елемент или текст на него. За да направите това, поставете един пръст където и да е по екрана. Можете също да задържите пръста си на екрана и да го движите наоколо, за да прочетете други елементи или текст, върху които преминава вашият пръст.

#### 4.3.2. Жестове чрез докосване

Когато командите на NVDA бъдат описани по-късно в това ръководство, те може да предоставят и жест чрез докосване, който може да бъде използван за да активирате тази команда чрез докосване на екрана. Следват някои инструкции за това как се изпълняват различните жестове чрез докосване.

##### Почуквания

Почукайте бързо по екрана с един или повече пръсти.

Еднократно почукване с един пръст се нарича просто почукване. Почукване едновременно с два пръста се нарича почукване с два пръста и т. н.

Ако едно и също почукване се повтаря един или повече пъти в рамките на кратко време, NVDA ще третира това като неколкократно почукване. Почукване два пъти ще произведе двукратно почукване. Почукване три пъти ще доведе до трикратно почукване и т. н. Разбира се, тези неколкократни почуквания също отчитат и броя на използваните пръсти, така че е възможно да има жестове като трикратно почукване с два пръста, почукване с четири пръста и т. н.

##### Первания

Бързо плъзнете пръста си по екрана.

Има 4 възможни жеста чрез перване в зависимост от посоката: перване наляво, перване надясно, перване нагоре и перване надолу.

Също както при почукванията, може да се използва повече от един пръст за изпълнение на жеста. Следователно, жестове като перване нагоре с два пръста и перване наляво с четири пръста са напълно възможни.

#### 4.3.3. Режими на докосване

Тъй като има много повече команди на NVDA, отколкото възможни жестове чрез докосване, NVDA има няколко режима на докосване, които можете да превключвате, което прави налични определени подгрупи на команди. Двата режима са текстов и обектен. Определени команди на NVDA, посочени в този документ, може да имат посочен режим на докосване, заграден в скоби след жеста. Например, перване нагоре (текстов режим) означава, че командата ще бъде изпълнена, ако пернете по екрана в посока нагоре, но само ако сте в текстов режим. Ако командата няма посочен режим, тя ще работи във всеки режим.

За да превключите между режимите на докосване, почукайте с три пръста по екрана.

### 4.4. Помощен режим на въвеждане

Много клавишни команди са споменати в това ръководство на потребителя, но друг лесен начин за тяхното разучаване е включването на помощния режим на въвеждане.

За да включите този режим, натиснете NVDA+1. За да го изключите, отново натиснете NVDA+1. Когато сте в помощен режим, натискането на някой от клавишите ще доведе до съобщаване на неговата функция (ако реално той прави нещо). Клавишите реално няма да изпълняват своите функции, докато сте в помощен режим, така че може да ги натискате както ви харесва.

### 4.5. Менюто на NVDA

Менюто на NVDA ви позволява да контролирате настройките му, да имате достъп до помощната документация, да запазвате или възстановявате вашите настройки, да модифицирате гласовите речници, дава ви достъп до допълнителни инструменти и изход от NVDA.

За да се доберете до менюто на NVDA от всяко място в Windows, при стартиран NVDA е достатъчно да натиснете NVDA+N от клавиатурата, или да изпълните двукратно почукване с два пръста на сензорния екран. Същото можете да направите и от системния жлеб. Както с десен бутон на мишката върху иконата на NVDA в системния жлеб, така и като се позиционирате в системния жлеб с комбинацията Windows клавиш + B, натиснете стрелка надолу докато стигнете до иконата на NVDA и активирате контекстното меню с бутона Приложения, обикновено намиращ се точно до десния Control. Когато менюто на NVDA се покаже, може да се придвижвате по неговите елементи със стрелките или пък да активирате някои от тях с Enter.

### 4.6. Основни клавишни команди

Име | Клавиш от настолната подредба | Клавиш от лаптоп подредбата | Докосване | Описание
--- | --- | --- | --- | ---
Спиране на говора | Control | Control | почукване с два пръста | Незабавно спиране на говора
Пауза на говора | Shift | Shift | Няма | Незабавно прекъсване на говора. Повторното му натискане ще продължи говора оттам, докъдето е стигнал (ако това се поддържа от синтезатора, използван в момента)
Меню на NVDA | NVDA+N | NVDA+N | двукратно почукване с два пръста | Извиква менюто на NVDA, което ви дава възможност за достъп до настройки, помощна документация и др.
Превключва между режимите на говор | NVDA+S | NVDA+S | Няма | Превключва режима на говор между говор, бибипкане и изключен.
Превключва помощния режим на въвеждане | NVDA+1 | NVDA+1 | Няма | Натискането на който и да е клавиш в този режим ще го докладва, както ще докладва и функцията му в NVDA, ако има такава
Изход от NVDA | NVDA+Q | NVDA+Q | Няма | Преустановява работата на NVDA
Препредай следващия клавиш | NVDA+F2 | NVDA+F2 | Няма | Казва на NVDA да предаде следващия натиснат клавиш или комбинация от клавиши директно на активното приложение, без да изпълнява заеманата от него функция в NVDA, ако има такава.
Включва или изключва спящия режим за приложението | NVDA+Shift+S | NVDA+Shift+Z | Няма | Спящият режим деактивира всички команди на NVDA, както и речевия или брайлов изход за текущото приложение. Това е полезно за приложения, които се самоозвучават, или за друг софтуер за четене от екрана. Натиснете тази комбинация от клавиши повторно, за да излезете от този режим.

### 4.7. Докладване на системна информация

Име | Клавиш | Описание
--- | --- | ---
Докладване на дата/час | NVDA+F12 | Натиснато веднъж, докладва часа в момента. Натиснато два пъти, докладва датата.
Докладва състоянието на батерията | NVDA+Shift+B | Докладва състоянието на батерията, т.е. дали е включено външно захранване и ако не е - процент на зареденост и оставащо време до изчерпване.
Докладване на текст от клипборда | NVDA+C | Докладва текста, намиращ се в клипборда, ако има такъв.

## 5. Навигиране с NVDA

NVDA ви позволява да изследвате и да се придвижвате в операционната система и външните приложения по няколко начина, включително нормалния начин на взаимодействие, както и просто с цел преглед.

### 5.1. Обекти

Всяко приложение, както и самата операционна система, се състои от много обекти. Обектът е единичен елемент, като например парче текст, бутон, поле за отметка, плъзгач, списък или поле за писане.

### 5.2. Навигиране със системния фокус

Системният фокус, познат още като просто фокус, е обектът, който приема натиснатите от клавиатурата клавиши. Например, ако пишете в поле за писане, това поле за писане съдържа фокуса.

Най-разпространеният начин за навигиране в Windows с NVDA е да се придвижваме със стандартните клавиатурни команди, като Tab и Shift+Tab за придвижване между елементите, натискане на Alt, за да се позиционираме в лентата с менюта и после със стрелките да се придвижваме между тях, и използването на Alt+Tab за да се придвижваме между стартираните програми. Докато правите това, NVDA ще ви съобщава информация за обекта, който е на фокус, като например, неговото име, тип, стойност, състояние, описание, пряк път от клавиатурата и позиционна информация.

Има някои клавишни команди, които са полезни при навигация с фокуса:

Име | Клавиш от настолната подредба | Клавиш от лаптоп подредбата | Описание
--- | --- | --- | ---
Докладвай текущия фокус | NVDA+Tab | NVDA+Tab | Съобщава текущия обект или елемент, върху който е фокусът. При двукратно натискане ще спелува тази информация
Докладвай заглавието | NVDA+T | NVDA+T | Съобщава съдържанието на заглавната лента на текущия прозорец. При двукратно натискане ще спелува тази информация. При трикратно натискане ще я копира в клипборда
Прочети активния прозорец | NVDA+B | NVDA+B | Прочита всички елементи на текущия прозорец (полезно при диалогови прозорци)
Докладвай лентата на състоянието | NVDA+End | NVDA+Shift+End | Докладва лентата на състоянието, ако NVDA намери такава. Също придвижва навигационния обект до това местоположение

### 5.3. Навигиране с каретката

Когато обектът, който позволява придвижване и/или редактиране на текст е на фокус, може да се придвижвате в текста с каретката, известна още като курсор за редактиране.

Когато фокусът е върху обект, който съдържа каретка, може да използвате стрелките, бутоните PageUp, PageDown, Home, End, и т. н. за да се придвижвате в текста. Може също и да променяте текста, ако обектът поддържа редактиране. NVDA ще съобщава когато се придвижвате по символи, думи и редове, а също и при маркиране и отмаркиране на текст.

NVDA предоставя следните клавишни команди, отнасящи се до каретката:

Име | Клавиш от настолната подредба | Клавиш от лаптоп подредбата | Описание
--- | --- | --- | ---
Кажи всичко | NVDA+Стрелка надолу | NVDA+A | Чете от курсора до края на текста, като едновременно движи и каретката
Прочети текущия ред | NVDA+Стрелка нагоре | NVDA+L | Прочита реда под курсора. При двукратно натискане го спелува
Прочети текущо маркирания текст | NVDA+Shift+Стрелка нагоре | NVDA+Shift+S | Прочита всеки текущо маркиран текст

Когато сме в таблица са налични също и следните клавишни команди:

Име | Клавиш | Описание
--- | --- | ---
Придвижване до предишната колона | Control+Alt+Стрелка наляво | Придвижва каретката до предишната колона (оставайки на същия ред)
Придвижване до следващата колона | Control+Alt+Стрелка надясно | Придвижва каретката до следващата колона (оставайки на същия ред)
Придвижване до предишния ред | Control+Alt+Стрелка нагоре | Придвижва каретката до предишния ред (оставайки в същата колона)
Придвижване до следващия ред | Control+Alt+Стрелка надолу | Придвижва каретката до следващия ред (оставайки в същата колона)

### 5.4. Навигация по обекти

През повечето време може би бихте работили с приложенията, използвайки команди, местещи фокуса и каретката. Понякога може да искате да изследвате текущото приложение или операционната система без да местите фокуса. Също може да пожелаете да използвате обекти, които не могат да бъдат достигнати чрез клавиатурата. В тези случаи можете да използвате навигацията по обекти.

Навигацията по обекти ви позволява да се придвижвате и да получавате информация за отделни обекти. Когато се придвижите до обект, NVDA ще ви го докладва по начин, подобен на този при фокуса. За да прегледате целия текст по начина, по който той се изобразява на екрана, може вместо това да използвате равнинния преглед.

Вместо да трябва да се придвижвате напред и назад през всеки един обект в системата, обектите са организирани йерархично. Това означава, че някои обекти съдържат други обекти и трябва да се придвижите вътре в тях, за да имате достъп до обектите, които те съдържат. Например, един списък съдържа елементи, така че трябва да се придвижите вътре в списъка, за да имате достъп до тях. Ако сте се придвижили до елемент от списък, придвижване напред и назад ще ви отведе до други елементи от същия списък. Придвижване до съдържащия обект на елемента ще ви отведе обратно към списъка. Тогава може да подминете списъка, ако желаете да достигнете до други обекти. По същия начин, ако срещнете лента с менюта, трябва да се придвижите вътре в нея, за да достигнете нейните елементи.

Обектът, който преглеждате в момента, се нарича навигационен обект. След като веднъж се придвижите в обект, може да го прегледате, използвайки командите за преглед на текст. По подразбиране навигационният обект се движи заедно с фокуса, но това обстоятелство може да бъде включвано и изключвано.

Обърнете внимание, че брайлът по подразбиране следва фокуса и каретката, вместо обектната навигация и прегледа на текста. Ако вместо това искате той да следва обектната навигация и прегледа на текста, трябва да го обвържете с прегледа.

За да се придвижвате по обекти, използвайте следните клавиши:

Име | Клавиш от настолната подредба | Клавиш от лаптоп подредбата | Докосване | Описание
--- | --- | --- | --- | ---
Докладвай текущия обект | NVDA+NumPad5 | NVDA+Shift+O | Няма | Докладва текущия навигационен обект. При двукратно натискане спелува информацията, а при трикратно натискане копира името и стойността на този обект в клипборда.
Навигирай до съдържащия обект | NVDA+NumPad8 | NVDA+Shift+Стрелка нагоре | перване нагоре (обектен режим) | Навигира до обекта, съдържащ текущия навигационен обект
Навигирай до предишния обект | NVDA+NumPad4 | NVDA+Shift+Стрелка наляво | перване наляво (обектен режим) | Навигира до обекта директно преди текущия навигационен обект
Навигирай до следващия обект | NVDA+NumPad6 | NVDA+Shift+Стрелка надясно | перване надясно (обектен режим) | Навигира до обекта директно след текущия навигационен обект
Навигирай до първия наследяващ обект | NVDA+NumPad2 | NVDA+Shift+Стрелка надолу | перване надолу (обектен режим) | Навигира до първия наследяващ обект, съдържащ се в текущия навигационен обект
Навигирай до обекта на фокус | NVDA+Минус от цифровата клавиатура | NVDA+BackSpace | Няма | Навигира до обекта, който е на фокус, като позиционира и курсора за преглед до каретката, ако тя е налична
Активирай текущия обект на навигация | NVDA+NumPadEnter | NVDA+Enter | двукратно почукване | Активира текущия навигационен обект (подобно на ляв бутон на мишката или натискане на Интервал, когато този елемент е на фокус)
Премести фокуса или каретката до текущата позиция на курсора за преглед | NVDA+Shift+минусОтЦифроватаКлавиатура | NVDA+Shift+BackSpace | Няма | Натиснато веднъж, премества фокуса до текущия навигационен обект, натиснато два пъти, премества каретката до позицията на курсора за преглед
Докладвай измеренията на текущия обект | NVDA+NumPadDelete | NVDA+Delete | Няма | Съобщава измеренията на екрана на текущия навигационен обект в проценти (включително разстоянието от левия и горния край на екрана, също и неговата ширина и височина)

Забележка: Клавишите от цифровият блок изискват NumPad да бъде изключен, за да работят правилно.

### 5.5. Преглед на текста в текущия обект

NVDA ви позволява да прочитате текста в текущия навигационен обект (включително равнинния преглед) по символи, думи или редове. Това е полезно най-вече в командната конзола на Windows или други прозорци, където каретката е ограничена или напълно отсъства. Например, може да го използвате за да прегледате текста на дълго информационно съобщение в някой диалог.

Когато движите курсора за преглед, каретката не се движи заедно с него, което ви предоставя възможност да прегледате текста без да губите позиция. Както и да е, по подразбиране, когато каретката се движи, курсорът за преглед също се движи заедно с нея. Това може да бъде включвано или изключвано.

Обърнете внимание, че брайла по подразбиране следва фокуса и каретката, вместо обектната навигация и прегледа на текста. Ако вместо това искате той да следва обектната навигация и прегледа на текста, трябва да го обвържете с прегледа.

Следните клавишни команди са налични за преглед на текст:

Име | Клавиш при настолната подредба | Клавиш при лаптоп подредбата | Докосване | Описание
--- | --- | --- | --- | ---
Придвижване до най-горния ред в прегледа | Shift+NumPad7 | NVDA+Control+Home | Няма | Мести курсора за преглед до най-горния ред на текста
Придвижване до предишния ред в прегледа | NumPad7 | NVDA+Стрелка нагоре | перване нагоре (текстов режим) | Мести курсора за преглед до предишния ред от текста
Докладвай текущия ред в прегледа | NumPad8 | NVDA+Shift+Точка | Няма | Съобщава текущия ред от текста, където е позициониран курсорът за преглед. При двукратно натискане спелува реда. При трикратно натискане спелува реда, използвайки описанията на знаците.
Придвижване до следващия ред в прегледа | NumPad9 | NVDA+Стрелка надолу | перване надолу (текстов режим) | Мести курсора за преглед до следващия ред в текста
Придвижване до най-долния ред в прегледа | Shift+NumPad9 | NVDA+Control+End | Няма | Мести курсора за преглед до най-долния ред в текста
Придвижване до предишната дума в прегледа | NumPad4 | NVDA+Control+Стрелка наляво | перване наляво с два пръста (текстов режим) | Премества курсора за преглед до предишната дума в текста
Докладвай текущата дума в прегледа | NumPad5 | NVDA+Control+Точка | Няма | Съобщава текущата дума от текста, където е позициониран курсорът за преглед. При двукратно натискане спелува думата. При трикратно натискане спелува думата, използвайки описанията на знаците.
Придвижване до следваща дума в прегледа | NumPad6 | NVDA+Control+Стрелка надясно | перване надясно с два пръста | Мести курсора за преглед до следващата дума в текста
Придвижване до началото на реда в прегледа | Shift+NumPad1 | NVDA+Home | Няма | Мести курсора за преглед до началото на текущия ред в текста
Придвижване до предишния символ в прегледа | NumPad1 | NVDA+Стрелка наляво | перване наляво (текстов режим) | Придвижва курсора за преглед до предишния символ в текста
Докладвай текущия символ в прегледа | NumPad2 | NVDA+Точка | Няма | Съобщава текущия символ на текущия ред от текста, където се намира курсорът за преглед. При двукратно натискане изговаря описание или пример за този символ. При трикратно натискане докладва цифровата стойност на този символ в десетичен и шестнадесетичен вид.
Придвижване до следващия символ в прегледа | NumPad3 | NVDA+Стрелка надясно | перване надясно (текстов режим) | Мести курсора за преглед до следващия символ на текущия ред от текста
Придвижване до края на реда в прегледа | Shift+NumPad3 | NVDA+End | Няма | Мести курсора за преглед до края на текущия ред в текста
Кажи всичко с прегледа | Плюс от цифровата клавиатура | NVDA+Shift+A | перване надолу с три пръста (текстов режим) | Чете от позицията на курсора за преглед до края на текста, като мести и самия курсор
Копирай от курсора за преглед | NVDA+F9 | NVDA+F9 | Няма | Започва копиране на текст от позицията на курсора за преглед. Фактическо копиране не се извършва, докато не укажете на NVDA докъде да копира
Копирай до курсора за преглед | NVDA+F10 | NVDA+F10 | Няма | Копира от позицията на курсора за преглед, текущо зададена с копирай от курсора за преглед, до текущата позиция на курсора за преглед. След натискане на този клавиш, текстът ще бъде копиран в клипборда на Windows
Докладвай форматирането на текста | NVDA+F | NVDA+F | Няма | Съобщава форматирането на текста, в който се намира курсорът за преглед.

Забележка: Клавишите от цифровия блок изискват NumPad да бъде изключен, за да работят правилно.

За да ви е по-лесно да запомните тези команди, забележете, че основните команди за преглед на текст са организирани в решетка 3 по 3, отгоре надолу (ред, дума и символ) и отляво надясно (предишен, текущ и следващ). Подреждането е илюстрирано както следва:

Предишен ред | Текущ ред | Следващ ред
Предишна дума | Текуща дума | Следваща дума
Предишен символ | Текущ символ | Следващ символ

### 5.6. Режими на преглед

Командите за преглед на текста на NVDA могат да преглеждат съдържание в текущия навигационен обект, текущия документ или екрана, в зависимост от избрания режим на преглед. Режимите на преглед са заместител на старата концепция за равнинен преглед, използвана от NVDA.

Следните команди превключват между режимите на преглед:

Име | Настолна подредба | Лаптоп подредба | Докосване | Описание
--- | --- | --- | --- | ---
Превключване до следващ режим на преглед | NVDA+NumPad7 | NVDA+PageUp | перване с два пръста нагоре | Превключва до следващия наличен режим на преглед
Превключване до предишен режим на преглед | NVDA+NumPad1 | NVDA+PageDown | перване с два пръста надолу | Превключва до предишния наличен режим на преглед

#### 5.6.1. Преглед на обекта

Докато сте в обектен режим на преглед можете да преглеждате само съдържанието на текущия навигационен обект. За обекти като редактируеми текстови полета или други основни текстови полета, това в общи линии ще бъде текстовото съдържание. За други обекти това може да бъде името или стойността им.

#### 5.6.2. Преглед на документа

Когато навигационният обект е в документ в режим на разглеждане (например уеб страница) или друг сложен документ (например документ в Lotus Symphony), може да превключите в документен режим на преглед. Режимът за преглед на документа ви позволява да прегледате текста в целия документ.

При превключване от преглед на обекта към преглед на документа, курсорът за преглед е поставен в документа на позицията на навигационния обект. При придвижване из документа с използване на командите за преглед, навигационният обект се премества автоматично до обекта намиращ се на текущата позиция на курсора за преглед.

Забележете, че NVDA ще превключи автоматично към преглед на документа от преглед на обекта при придвижване из документи в режим на разглеждане.

#### 5.6.3. Преглед на екрана

Режимът за преглед на екрана ви позволява да прегледате текста на екрана за текущото приложение така, както изглежда визуално. Това е подобно на прегледа на екрана или функционалността на курсора на мишката в много други екранни четци за Windows.

При преминаване към режим на преглед на екрана, курсорът за преглед се позиционира на позицията на екрана на текущия навигационен обект. При придвижване из екрана с командите за преглед, навигационният обект се обновява автоматично на обекта намиращ се на екрана на позицията на курсора за преглед.

Забележете, че в някои по-нови приложения NVDA може да няма достъп до част или целия текст на екрана, поради използването на нови технологии за чертане върху екрана, които е невъзможно да бъдат поддържани към този момент.

### 5.7. Навигиране с мишката

Когато местите мишката, по подразбиране NVDA ще ви докладва текста, който е точно под курсора на мишката, докато преминава върху него. Където е възможно, NVDA ще прочита целия абзац, но някои елементи могат да бъдат четени само по редове.

NVDA може да бъде конфигуриран да съобщава също типа на обекта, над който е мишката в момента, докато се движи (т.е. списък, бутон и т. н.). Това може да е полезно за напълно незрящи хора, доколкото понякога текстът не е напълно достатъчен.

NVDA предоставя възможност на потребителите да установят разположението на мишката в зависимост от измеренията на екрана, като просвирва текущите й координати чрез звукова сигнализация. Колкото по-нагоре е курсорът на мишката, толкова по-голяма е височината на издавания звук. Колкото по-вляво или по-вдясно е курсорът, толкова по-отляво или по-отдясно ще идва звукът (ако приемем, че потребителят има стерео тонколонки или слушалки).

Тези допълнителни възможности на мишката не са включени по подразбиране в NVDA. Ако искате да се възползвате от тях, може да ги настроите от диалога Настройки на мишката, намиращ се в подменю "Настройки" в менюто на NVDA.

Въпреки че трябва да се използват физическа мишка или TrackPad, за да се навигира с курсора на мишката, NVDA има няколко клавиатурни команди, отнасящи се до мишката:

Име | Клавиш при настолната подредба | Клавиш при лаптоп подредбата | Описание
--- | --- | --- | ---
Ляво щракване | Наклонена черта от цифровия блок | NVDA+[ | натиска еднократно ляв бутон на мишката. Често използваното двукратно щракване може да бъде постигнато с двукратно натискане в рамките на кратко време
Задържане на ляв бутон | Shift+наклоненаЧерта от цифровия блок | NVDA+Control+[ | Задържа натиснат левия бутон на мишката. Натиснете отново, за да го освободите. За влачене натиснете този клавиш, за да задържите бутона, след това местете мишката физически, или с някоя от командите за преместване
Дясно щракване | звезда от цифровия блок | NVDA+] | Натиска еднократно десния бутон на мишката.
Задържане на десен бутон | Shift+звезда от цифровия блок | NVDA+Control+] | Задържа натиснат десния бутон на мишката. Натиснете отново, за да го освободите. За влачене натиснете този клавиш, за да задържите бутона, след това местете мишката физически, или с някоя от командите за преместване
Премести мишката до текущия навигационен обект | NVDA+наклоненаЧерта от цифровия блок | NVDA+Shift+M | Мести курсора на мишката до текущия навигационен обект и курсора за преглед
Навигирай до обекта под курсора на мишката | NVDA+звезда от цифровия блок | NVDA+Shift+N | Задава навигационния обект на обекта, върху който е разположена мишката

## 6. Режим на разглеждане

Сложни документи само за четене, като например уеб страници, се разглеждат с NVDA в режим на разглеждане. Това включва документи в Mozilla Firefox, Microsoft Internet Explorer, Google Chrome, Adobe Reader и Adobe Flash.

В режим на разглеждане съдържанието е представено равнинно и можем да се придвижваме със стрелките, все едно това е обикновен текстов документ. Всички клавишни команди, отнасящи се до каретката, ще работят в този режим, (т.е. Кажи всичко, Докладвай форматирането, всички команди за навигация в таблици и т. н.). Информация дали текстът е връзка, заглавие и т. н. се съобщава заедно с текста, докато се движите.

Понякога обаче ще имате нужда да взаимодействате с елементите на документа (поле за писане, падащ списък, радио бутони) директно. Това ще може да направите като превключите в режим на фокус, където всички клавиши се предават на текущия елемент. Когато сте в режим на разглеждане, NVDA автоматично ще премине в режим на фокус, ако по време на навигация се озовете в елемент, който го изисква. Забележете, че ако натиснете клавиша Enter или Интервал, докато сте върху такъв елемент, това също ще доведе до преминаване в режим на фокус. Ако NVDA автоматично е преминал в режим на фокус, табване до, или щракване върху елемент, който не изисква режим на фокус (като например връзка или част от текст), ще възвърне режима на разглеждане. Натискането на Escape също ще ви върне в режим на разглеждане, ако е било преминато в режим на фокус автоматично. Също така можете и ръчно да преминавате между двата режима. Все пак, когато преминете в режим на фокус ръчно, NVDA няма повече да преминава в режим на разглеждане, докато не го направите ръчно.

Име | Клавиш | Описание
--- | --- | ---
Превключване между режимите на фокус и разглеждане | NVDA+Space | Превключва между режим на фокус и режим на разглеждане
Изход от режим на фокус | Escape | Превключва обратно към режим на разглеждане, ако преди това автоматично е било преминато към режим на фокус
Обнови разглеждания документ | NVDA+F5 | Презарежда текущия документ (полезно, ако изглежда, че от страницата липсва наскоро променено съдържание)
Търси | NVDA+Control+F | Извежда диалогов прозорец, в който можете да въведете текст за търсене в текущия документ
Търси следващо срещане | NVDA+F3 | Търси следващо срещане на предишно търсен текст в текущия документ
Търси предишно срещане | NVDA+Shift+F3 | Търси предишно срещане на предишно търсения текст в текущия документ
Отвори подробното описание | NVDA+D | Отваря нов прозорец, съдържащ подробно описание за елемента, върху който сте в момента, ако има такова.

### 6.1. Навигиране с една буква

Когато сме в режим на разглеждане, за по-бърза навигация NVDA предоставя също единични букви за прескачане до определени полета в документа.

Следните клавиши прехвърлят курсора до следващ елемент от съответния тип, а в комбинация с клавиша Shift го прехвърлят до предишен такъв:

- h: заглавие
- l: списък
- i: елемент от списък
- t: таблица
- k: връзка
- n: обикновен текст
- f: поле от формуляр
- u: непосетена връзка
- v: посетена връзка
- e: поле за писане
- b: бутон
- x: поле за отметка
- c: падащ списък
- r: радио бутон
- q: цитат
- s: разделител
- m: рамка
- g: изображение
- d: участъков маркер
- o: вграден обект
- 1 до 6: заглавия 1 до 6 съответно

За да се придвижите до началото или края на съдържащи елементи като списъци и таблици:

Име | Клавиш | Описание
--- | --- | ---
Премини до началото | Shift+, | Придвижва курсора до началото на съдържащия обект (списък, таблица и т. н.) където е позиционирана каретката
Премини до края | , | Придвижва курсора до края на съдържащия обект (списък, таблица и т. н.) където е позиционирана каретката

### 6.2. Списък на елементите

Списъкът на елементите предоставя достъп до списък с връзки, заглавия или участъкови маркери по страницата. Радио бутоните ви позволяват да се прехвърляте между тези три типа информация. В диалога е предоставено и поле за писане, което ви дава възможност да филтрирате резултатите с цел да намерите определен елемент в страницата. След като вече сте избрали елемент, вие може да използвате предоставените бутони, за да се придвижите до, или да активирате съответния елемент.

Име | Клавиш | Описание
--- | --- | ---
Списък на елементите | NVDA+F7 | Извиква списъка на елементите, който съдържа връзки, заглавия и участъкови маркери от текущия документ

### 6.3. Вградени обекти

Страниците може да включват богато съдържание, използвайки технологии като Adobe Flash и Sun Java, а също така да включват и приложения или диалози. Когато те се срещнат в режим на разглеждане, NVDA ще ви съобщи "Вграден обект", "Приложение" или "Диалог". Може да натиснете Enter върху тези обекти, за да си взаимодействате с тях. Ако даденият обект е достъпен, вие може да си взаимодействате с него, както с всяко друго приложение. Предоставена е клавишна команда, за да се върнете във виртуалния буфер, съдържащ този обект:

Име | Клавиш | Описание
--- | --- | ---
Премества до съдържащия документ | NVDA+Control+Space | Премества фокуса извън текущия вграден обект и в съдържащия го документ

## 7. Команди на NVDA за различни приложения

NVDA ви предоставя още допълнителни команди за някои приложения, за да направи по-лесни определени задачи или да предостави достъп до съдържание, недостъпно за потребителя по друг начин.

### 7.1. Microsoft Excel

Име | Клавиш | Описание
--- | --- | ---
Задава заглавия на колоните | NVDA+Shift+C | Еднократно натискане указва на NVDA, че този ред е редът, съдържащ заглавията на колоните, които трябва да бъдат съобщавани автоматично при придвижване между колоните под този ред. Двукратно натискане ще изчисти настройката.
Задава заглавия на редовете | NVDA+Shift+R | Еднократно натискане указва на NVDA, че тази колона е колоната, съдържаща заглавията на редовете, които трябва да бъдат съобщавани автоматично при придвижване между редовете след този ред. Двукратно натискане ще изчисти настройката.

### 7.2. Microsoft PowerPoint

Име | Клавиш | Описание
--- | --- | ---
Превключване на четенето на бележките на четящия | Control+Shift+S | Когато сте в режим слайд шоу, тази команда ще превключи между бележките на четящия за слайдовете и съдържанието на слайда. Това засяга само това, което NVDA прочита, но не и това, което е изобразено на екрана.

### 7.3. Foobar2000

Име | Клавиш | Описание
--- | --- | ---
Докладване на оставащо време | Control+Shift+R | Докладва оставащото време от текущия запис, ако има такъв.

Забележка: Бързият клавиш Докладване на оставащо време работи само със стандартното форматиране на оставащото време в лентата на състоянието на Foobar.

### 7.4. Miranda IM

Име | Клавиш | Описание
--- | --- | ---
Докладване на скорошно съобщение | NVDA+Control+1-4 | Докладва едно от скорошните съобщения, в зависимост от натиснатата цифра; например NVDA+Control+2 докладва второто най-скорошно съобщение.

### 7.5. Poedit

Име | Клавиш | Описание
--- | --- | ---
Докладване на прозореца за коментари | Control+Shift+C | Докладва всички коментари в прозореца за коментари.
Докладване на бележките за преводачи | control+shift+a | Докладва всички бележки за преводачи.

## 8. Настройване на NVDA

### 8.1. Настройки

Повечето настройки на NVDA може да бъдат променени чрез диалоговите прозорци, до които имате достъп посредством подменю "Настройки" от главното меню на NVDA . Във всички диалогови прозорци с настройки на NVDA натиснете OK, за да потвърдите настройките. За да отмените всички промени, натиснете бутона Cancel от диалоговия прозорец или клавиша Escape. Някой настройки също така може да бъдат променяни чрез клавишни комбинации, като те са изброени в съответните секции по-долу.

#### 8.1.1. Основни настройки (NVDA+Control+G)

Диалоговият прозорец с основните настройки се намира в подменю Настройки. Той съдържа следните опции:

##### Език

Падащ списък, който ви позволява да изберете езика, на който NVDA да изговаря своите съобщения, както и езика на интерфейса. Има много езици, както и да е опцията по подразбиране е "User Default, Windows". Тази опция казва на NVDA да използва езика, на който е операционната система.

Важно е да се отбележи, че NVDA трябва да се рестартира при промяна на езика. NVDA ще ви попита дали искате да рестартирате при направена промяна. Натиснете OK и NVDA ще се рестартира.

##### Запазвай настройките при изход от програмата

Тази опция е поле за отметка, което когато е отметнато, казва на NVDA да запазва автоматично текущите настройки при изход от NVDA.

##### Извеждай предупреждение преди изход от програмата

Тази опция е поле за отметка, което ви позволява да избирате дали да се появява предупредителен диалог при изход от NVDA, който да ви иска потвърждение. Когато е включена, при изход от NVDA ще се появява диалог, който ще ви пита дали наистина искате да преустановите работата на програмата.

##### Ниво на протоколиране

Това е падащ списък, който ще ви позволи да избирате между различни нива на протоколиране на NVDA. Основно потребителите не би трябвало да пипат това, доколкото голяма част от събитията не се протоколират. Но ако искате да предоставите информация под формата на доклад за грешки в програмата, тази опция би ви била полезна.

##### Автоматично стартирай NVDA след като се впиша в Windows

Ако тази опция е разрешена, NVDA ще се стартира възможно най-скоро след вписването ви в Windows. Тази опция е достъпна само в инсталирани копия на NVDA.

##### Използвай NVDA в екрана за вписване в Windows (изисква административни права)

Ако се вписвате в Windows след предоставяне на потребителско име и парола, тогава разрешаването на тази опция ще направи NVDA да се стартира за екрана на вписване в Windows Тази опция е достъпна само в инсталирани копия на NVDA.

##### Използвай текущо запазените настройки в екрана за вписване и други защитени екрани

Натискането на този бутон копира текущо запазените настройки на NVDA в папката със системните настройки, така че NVDA ще ги използва, когато работи в екрана за вписване, User Account Control (UAC) и други защитени екрани в Windows. За да сте сигурни, че всички ваши настройки са копирани, уверете се, че първо сте запазили вашите настройки с Control+NVDA+C или Запази настройките от менюто на NVDA. Тази опция е достъпна само в инсталирани копия на NVDA.

##### Автоматична проверка за обновления на NVDA

Ако тази опция е разрешена, NVDA ще проверява автоматично за свои нови версии и ще ви информира, когато такава е налична. Също така може и ръчно да проверите за обновления, като изберете елемента Проверка за обновления, намиращ се в подменю помощ от менюто на NVDA.

#### 8.1.2. Избор на синтезатор (NVDA+Control+S)

Диалогът Синтезатор, който се намира в "Синтезатор" в подменю Настройки в менюто на NVDA, ви позволява да изберете кой синтезатор ще се използва от NVDA за говор. След като направите своя избор на синтезатор, може да натиснете OK и NVDA ще зареди този синтезатор. Ако има грешка при зареждането на синтезатора, NVDA ще ви уведоми със съобщение и ще продължи да използва предишния синтезатор.

##### Синтезатор

Тази опция ви позволява да изберете кой синтезатор да се използва от NVDA за речев изход.

За да разберете кои синтезатори се поддържат от NVDA, моля, вижте раздела Поддържани синтезатори на реч .

Един специален елемент, който винаги ще се появява в този списък, е "Без реч", който ще ви позволи да използвате NVDA без речев изход. Това може да е полезно за някого, който иска да ползва NVDA само с брайл, или може би на външни разработчици, които просто искат да използват речевия преглед.

##### Изходно устройство

Тази опция ви позволява да изберете звуковата карта, през която NVDA да насочва синтезатора да говори.

#### 8.1.3. Гласови настройки (NVDA+Control+V)

Диалогът "Гласови настройки", намиращ се в менюто Настройки, съдържа опции, които ви позволяват да променяте параметрите на речта. За по-бърз, алтернативен начин за контролиране на параметрите на речта отвсякъде, моля вижте раздела Пръстен от настройки за синтезатора .

Диалогът "Гласови настройки" съдържа следните опции:

##### Глас

Първата опция, на която попадате в този диалог, е падащ списък, който ви предоставя избор на глас от поддържаните от текущия синтезатор. Може да използвате стрелките, за да чуете всички възможности. Стрелките наляво и нагоре ви придвижват по-нагоре в списъка, докато стрелките надолу и надясно ви придвижват по-надолу в списъка.

##### Вариант

Ако използвате синтезатора eSpeak, който се разпространява заедно с NVDA, това е падащ списък, който ви позволява да изберете вариант на гласа, който да бъде използван от него. Вариантите на ESpeak са нещо като гласове, до колкото те предоставят малко по-различни атрибути на гласа на ESpeak. Някои варианти ще звучат като мъже, някой като жени, а някои дори като например жаба.

##### Скорост

Тази опция ви позволява да променяте скоростта на гласа. Това е плъзгач, който се движи от 0 до 100, като 0 е най-бавно, а 100 - най-бързо.

##### Височина на гласа

Тази опция ви позволява да променяте височината на текущия глас. Това е плъзгач, който се движи от 0 до 100, като 0 е най-ниската стойност, а 100 - най-високата.

##### Сила на звука

Тази опция е плъзгач, който контролира силата на звука, и се движи от 0 до 100, като 0 е най-слабо, а 100 - най-силно.

##### Модулация

Тази опция е плъзгач, който ви позволява да изберете колко модулация (издигане и снишаване във височината) трябва да използва синтезаторът при говор. (Единственият синтезатор, притежаващ тази опция към настоящия момент е ESpeak).

##### Автоматична промяна на езика

Това поле за отметка ви позволява да определите дали NVDA да променя езика на синтезатора в движение, ако в четения в момента текст има наличен езиков маркер. По подразбиране тази настройка е включена. В текущия момент само синтезаторът eSpeak поддържа автоматичното превключване на езиците.

##### Автоматична промяна на диалекта

Ако е включена автоматичната промяна на езика, това поле за отметка ви позволява да определите дали освен промяната на езика, да се взема предвид и промяната на диалекта. Например, ако четете някакъв текст с американски английски, но друг текст в документа е маркиран като британски английски, тогава ако тази настройка е включена, синтезаторът ще превключи акцента на британски английски. По подразбиране тази настройка е изключена.

##### Ниво на препинателните знаци/символи

Key: NVDA+P

Тази опция ви позволява да изберете количеството пунктуация и символи, които да се изговарят. Например, ако е зададено на "всички" - всички знаци и символи ще бъдат изговаряни. Тази опция е валидна за всички синтезатори, не само за активния в момента.

##### Увеличаване на височината за главни букви (в проценти)

Това поле за писане ви позволява да определите с колко да се променя височината на гласа при произнасяне на главна буква. Тази стойност се изразява в проценти, като отрицателните стойности намаляват височината, а положителните я увеличават. Ако искате височината на гласа да не се променя, използвайте 0.

##### Казвай "Главно" пред главни букви

Тази настройка е поле за отметка, което когато е отметнато, инструктира NVDA да изговаря думата "Главно" преди всяка главна буква, когато преминем върху нея със стрелките, или пък я наберем от клавиатурата. Обикновено NVDA увеличава височината за всяка главна буква, но някои синтезатори може да не поддържат това добре, така че тази опция може да е от полза.

##### Издавай звук пред главни букви

Ако това поле за отметка е отметнато, NVDA ще издава звук всеки път, когато засече самостоятелна главна буква. Подобно на полето за отметка "Казвай Главно пред главни букви", това е полезно за синтезатори, които не могат да променят височината на гласа за главни букви.

##### Използвай възможността за спелуване, ако е възможно

Някои думи са съставени само от една буква, но произношението може да е различно, в зависимост от това дали буквата се изговаря самостоятелно (например, при спелуване) или като дума. Например, в българския, букви които могат да бъдат и самостоятелни думи са "а", "в", "е" и т. н. Тази опция позволява на синтезатора да прави разлика между тези два случая, ако това се поддържа от него. На практика повечето синтезатори го поддържат.

Тази опция обикновено би трябвало да е включена. Някои синтезатори на Microsoft обаче не я интерпретират правилно и се държат странно, когато е включена. Ако имате проблеми с произнасянето на единични букви, опитайте да ги разрешите като изключите тази опция.

#### 8.1.4. Пръстен от настройки за синтезатора

Ако искате бързо да променяте настройките на речта, без да се налага да ходите в диалога за настройка на гласа, има някои клавишни команди, които ви позволяват това от всяко място, докато NVDA е стартиран:

Име | Клавиш за настолната подредба | Клавиш за лаптоп подредбата | Описание
--- | --- | --- | ---
Премини към следващата настройка | NVDA+Control+Стрелка надясно | NVDA+Shift+Control+Стрелка надясно | Премества се на следващата налична настройка на речта, като се връща на първата, след като достигне последната
Премини към предишната настройка | NVDA+Control+Стрелка наляво | NVDA+Shift+Control+Стрелка наляво | Премества се към предишната налична настройка на речта, като се връща на последната, след като достигне първата
Увеличи текущата настройка | NVDA+Control+Стрелка нагоре | NVDA+Shift+Control+Стрелка нагоре | Увеличава текущата настройка, върху която сте в момента. Т.е. увеличава скоростта, избира следващия глас, увеличава силата на звука
Намали текущата настройка | NVDA+Control+Стрелка надолу | NVDA+Shift+Control+Стрелка надолу | Намалява текущата настройка, върху която сте в момента. Т.е. намалява скоростта, избира предишния глас, намалява силата на звука

#### 8.1.5. Брайлови настройки

Диалогът "Брайлови настройки" може да бъде извикан с отиване до меню Настройки и после до опцията "Брайлови настройки".

##### Брайлов дисплей

Първата опция, която ще се появи в диалога "Брайлови настройки", е падащ списък, който казва: "Брайлов дисплей". Ще ви бъдат представени няколко опции в зависимост от това какви драйвери са налични във вашата система. Можете да се придвижвате между тези опции със стрелките.

Без брайл означава, че вие не използвате брайл.

Моля вижте раздела Поддържани брайлови дисплеи за повече информация относно поддържаните брайлови дисплеи.

##### Порт

Ако тази настройка е налична, тя ви позволява да избирате кой порт или какъв тип връзка ще се използва за комуникация с брайловия дисплей, който сте избрали. Представлява падащ списък, съдържащ възможните стойности за вашия брайлов дисплей.

По подразбиране NVDA осъществява автоматично откриване на портове, което означава, че връзката с брайловото устройство ще бъде осъществена автоматично чрез сканиране за налични USB и блутут устройства, към които е свързан вашият компютър. Въпреки това, за някои брайлови дисплеи е възможно да можете изрично да укажете кой порт да се използва. Обичайни опции са "Автоматично" (което указва на NVDA да приложи процедурата по подразбиране за автоматичен избор на порт), "USB", "Блутут" и старите серийни комуникационни портове, ако вашият брайлов дисплей поддържа този тип свързване.

Тази опция няма да бъде налична, ако вашият дисплей поддържа само автоматично откриване на портовете.

Може да се консултирате с документацията за вашия брайлов дисплей в раздела Поддържани брайлови дисплеи, за да проверите за повече информация относно поддържаните варианти на свързване и наличните портове.

##### Преобразуваща таблица

Следващата опция, на която попадате, е падащ списък, отнасящ се до брайловата таблица. В този падащ списък ще намерите брайлови таблици за различни езици, (между които и български). Вие може да се придвижвате между различните брайлови таблици, използвайки стрелките. Избраната таблица ще се използва за превод на текста на брайла, който ще бъде представен на брайловия дисплей. Може да се придвижвате в списъка с брайлови таблици с помощта на стрелките.

##### Таблица на въвеждане

В допълнение към предходната настройка, следващата настройка, която ще откриете, е преобразуващата таблица за входните данни под формата на падащ списък. Избраната таблица ще се използва за превод на брайла, въведен от клавиатурата в стил пъркинс на вашия брайлов дисплей в текст. В момента NVDA поддържа въвеждане само на компютърен брайл, така че ще бъдат показани само 8-точкови таблици за компютърен брайл. Може да се придвижвате в списъка с брайлови таблици с помощта на стрелките.

Имайте предвид, че тази опция е полезна само ако вашият брайлов дисплей има клавиатура в стил пъркинс и тази функция се поддържа от драйвера на брайловия дисплей. Ако въвеждането не се поддържа от дисплей, който има брайлова клавиатура, това ще бъде отбелязано в раздела Поддържани брайлови дисплеи.

##### Разгръщай думата под курсора в компютърен брайл

Тази опция позволява думата под курсора да бъде изобразена на необвързан компютърен брайл.

##### Честота на мигане на курсора

Тази опция е цифрово поле, което ви позволява да контролирате скоростта на мигане на курсора в милисекунди.

##### Задържане на съобщението (сек)

Тази опция е цифрово поле, което ви позволява да контролирате колко дълго да се показват системните съобщения. Задаването на стойност 0 в това поле изключва напълно тези съобщения.

##### Брайлът е обвързан с

Key: NVDA+Control+T

Тази опция ви позволява да определите дали брайлът ще следва фокуса, или пък навигационния обект/курсора за преглед.

##### Четене по абзаци

Ако тази опция е включена, текстът на брайл ще бъде изобразяван по абзаци, вместо по редове. Също така командите за следващ и предишен ред ще ви придвижват съответно до следващ и предишен абзац. Това означава, че няма да ви се налага да позиционирате дисплея на края на всеки ред дори в случаите, когато има място за повече текст. Това може да ви позволи да четете по-плавно дълги текстове. Тази опция е изключена по подразбиране.

#### 8.1.6. Настройки на клавиатурата (NVDA+Control+K)

Този диалогов прозорец се намира в меню Настройки, в "Настройки на клавиатурата". Той съдържа следните опции:

##### Клавиатурна подредба

Този падащ списък ви позволява да избирате коя клавиатурна подредба да се използва от NVDA. Към момента двата вида, които идват с NVDA, са за настолни компютри и за лаптопи.

##### Използвай CapsLock като модификатор на NVDA

Ако това поле за отметка е отметнато, CapsLock ще бъде използван като модификатор на NVDA.

##### Използвай Insert от цифровия блок като модификатор на NVDA

Ако това поле за отметка е отметнато, Insert от цифровия блок (на мястото на клавиша "0" при изключен NumLock( може да бъде използван като модификатор на NVDA.

##### Използвай основния Insert като модификатор на NVDA

Ако това поле за отметка е отметнато, основният клавиш Insert (обикновено разположен над стрелките, близо до клавишите Home и End) може да се използва като модификатор на NVDA.

Ако няма избран клавиш, който да служи за NVDA клавиш, това ще направи невъзможно активирането на определени команди на NVDA. Поради това диалогът за настройка на клавиатурата на NVDA ще изведе съобщение за грешка при натискане на бутона Ok, в случай че няма избран такъв клавиш. След затваряне на съобщението за грешка, трябва да изберете поне един такъв клавиш преди да можете да натиснете Ok и да затворите диалога.

##### Изговаряй въведените букви или знаци

Key: NVDA+2

Когато тази опция е включена, NVDA ще ви съобщава натиснатите букви или знаци.

##### Изговаряй въведените думи

Key: NVDA+3

Когато тази опция е включена, NVDA ще изчита написаните думи, когато пишете на клавиатурата.

##### Прекъсване на речта при въвеждане на букви или знаци

Ако е включена, тази настройка ще доведе до прекъсване на речта всеки път, когато се въведе буква или знак. Това поведение е включено по подразбиране.

##### Прекъсване на речта при натискане на Enter

Ако е включена, тази настройка ще доведе до прекъсване на речта всеки път, когато се натисне клавишът Enter. Това поведение е включено по подразбиране.

##### Позволяване на бегло четене по време на четене на всичко

Ако тази настройка е включена, използването на определени команди за навигация (като бързата навигация в режим на разглеждане или придвижване по редове или абзаци) няма да прекъсва четенето от курсора до края, а просто ще премести курсора до новата позиция и четенето ще продължи.

##### Бибипкай при въвеждане на малки букви при включен CapsLock

Когато тази опция е включена, ще чувате предупредителен звук, ако изписвате букви с натиснат Shift, докато CapsLock е включен. Обикновено набирането на букви със задържан клавиш Shift при включен CapsLock става по невнимание и поради неосъзнаването, че CapsLock е включен. Затова би било полезно да бъдете предупреждавани в този случай.

##### Изговаряй командните клавиши

Key: NVDA+4

Когато тази опция е включена, NVDA ще ви съобщава всички клавиши от клавиатурата, включително Control, Shift, Alt, както и клавишните комбинации.

##### Прихващай клавишите от други приложения

Тази опция позволява на потребителя да определи дали натисканията на клавиши, генерирани от други приложения, например екранни клавиатури и софтуер за разпознаване на реч, трябва да бъдат обработвани от NVDA. Тази опция е включена по подразбиране, макар че някои потребители може да искат да я изключат, например тези, които пишат на виетнамски с помощта на програмата за писане Unikey, тъй като ще предизвика въвеждане на погрешните символи.

#### 8.1.7. Настройки на мишката (NVDA+Control+M)

Диалогът "Настройки на мишката" се намира в меню Настройки, опцията "Настройки на мишката". Той съдържа следните опции:

##### Докладвай промените на курсора

Тази опция е поле за отметка, което ако е отметнато означава, че NVDA ще ви съобщава формата на курсора на мишката всеки път, когато тя се промени. Курсорът на мишката в Windows променя формата си, за да съобщи на потребителя определена информация като например, че нещо може да се редактира, или че нещо зарежда.

##### Включи проследяването на мишката

Key: NVDA+M

Когато тази опция е включена, NVDA ще ви съобщава информацията под курсора на мишката, докато го движите. Това ви позволява да намерите неща на екрана, като физически премествате мишката, вместо да ги търсите използвайки обектната навигация.

##### Обхват на докладвания текст

Ако NVDA е настроен да ви съобщава текста под курсора на мишката докато го движите, тази опция ви позволява да избирате точно колко информация да се изговаря. Опциите тук са знак, дума, ред и абзац.

##### Докладвай вида на обекта при досег с мишката

Ако тази опция е включена, NVDA ще ви съобщава вида на обекта, когато курсорът на мишката навлезе в него.

##### Просвирвай звуково координатите на мишката

Отмятането на това поле за отметка казва на NVDA да издава звук при движението на мишката, така че потребителят да може да се ориентира къде се намира мишката в зависимост от измеренията на екрана.

##### Силата на звука на аудио координатите на мишката зависи от яркостта на екрана

Ако полето за отметка "Силата на звука на аудио координатите на мишката зависи от яркостта на екрана" е отметнато, това означава, че яркостта на екрана под курсора на мишката ще контролира силата на звуковото известяване на координатите на курсора на мишката. Тази опция е изключена по подразбиране.

#### 8.1.8. Настройки на курсора за преглед

Намира се в подменю Настройки, Курсор за преглед... Този диалог съдържа следните опции:

##### Следвай фокуса

Key: NVDA+7

Когато тази опция е включена, курсорът за преглед винаги ще се намира в един и същи обект с фокуса, когато той се променя.

##### Следвай каретката

Key: NVDA+6

Когато тази опция е включена, курсорът за преглед ще се премества до позицията на каретката всеки път, когато тя се премести.

##### Следвай мишката

Когато тази опция е включена, курсорът за преглед ще следва курсора на мишката, когато той се движи.

##### Прост режим на преглед

Когато тази опция е включена, NVDA ще филтрира йерархията на обектите, до които може да има достъп, за да изключи неизползваемите такива.

#### 8.1.9. Представяне на обектите (NVDA+Control+O)

Намира се в подменю Настройки, "Представяне на обектите". Този диалогов прозорец съдържа следните опции:

##### Докладвай подсказките

Това е поле за отметка, което когато е отметнато, казва на NVDA да съобщава подсказките, когато те се появят. Много прозорци и елементи показват малко съобщение (или подсказка), когато преминете с мишката върху тях, или понякога когато се фокусирате върху тях.

##### Докладвай помощните балони

Това е поле за отметка, което когато е отметнато, казва на NVDA да съобщава помощните балони, когато те се появят. Помощните балони са като подсказките, но обикновено са по-големи по размер и са асоциирани със системни събития като например че мрежов кабел е бил изваден, или евентуално да ви предупредят за проблеми в сигурността на Windows.

##### Докладвай бързите клавиши за обекта

Когато това поле за отметка е отметнато, NVDA ще добави бързия клавиш, асоцииран с този обект или елемент, когато го изговаря. Например, менюто File от лентата с менютата може да има бърз клавиш Control+F.

##### Докладвай местоположението на обекта

Тази опция ви позволява да избирате дали желаете да чувате позицията на обекта, (напр. 1 от 4), докладвана когато се придвижите до обекта посредством фокуса или обектната навигация.

##### Отгатвай информацията за местоположението на обекта, когато е недостъпна

Ако докладването на местоположението на обекта е включено, опцията позволява на NVDA да отгатне тази информация, когато тя не е достъпна по друг начин.

Когато е включена, NVDA ще ви съобщава позиционна информация за повече елементи, като например менюта и ленти с инструменти, но тази информация може да бъде леко неточна.

##### Докладвай описанията на обектите

Отмаркирайте тази опция, ако чувствате, че нямате нужда да чувате описанията на обектите заедно с тях.

##### Докладване на лентата на напредъка

Key: NVDA+U

Тази настройка определя как да се докладват обновленията в лентата на напредъка.

Има следните опции:

- Изключено: Лентите на напредъка няма да бъдат озвучавани, когато се променят.
- Говор: Тази опция казва на NVDA да изговаря обновленията в лентата на напредъка в проценти. Всеки път, когато тя се промени, NVDA ще ви съобщава това.
- Бибипкане: Това казва на NVDA да издава звук всеки път, когато лентата на напредъка се промени. Колкото по-висок е звукът, толкова по-близо до завършването си е лентата на напредъка.
- Говор и бибипкане: Това казва на NVDA едновременно да издава звук и да изговаря процентите при промяна на лентата на напредъка.

##### Докладвай лентите на напредъка, дори да не са на преден план

Това е опция, която когато е включена, казва на NVDA да продължава да докладва обновленията в лентата на напредъка, дори и тя физически да не е на преден план. Ако минимизирате или излезете от прозорец, който съдържа лента на напредъка, NVDA ще продължи да ви го докладва, позволявайки да правите други неща, докато го следи за вас.

##### Докладвай динамичните промени в съдържанието

Key: NVDA+5

Превключва анонсирането на ново съдържание в определени обекти като терминали или историята на съобщенията в някои чат програми.

#### 8.1.10. Съставно въвеждане на символи

Диалогът Съставно въвеждане на символи може да бъде намерен в меню Настройки. Този диалог ви позволява да определите начина, по който NVDA докладва въвеждането на азиатски знаци, например с IME или текстовите методи на въвеждане. Забележете, че поради факта, че методите на въвеждане се различават коренно по наличните възможности и по това как те предават информация, най-вероятно ще бъде необходимо да настроите тези настройки различно за различните методи на въвеждане, за да получите най-голяма ефективност при писане.

##### Автоматично докладване на всички налични кандидати

Тази опция, която е включена по подразбиране, ви позволява да избирате дали всички видими кандидати трябва да бъдат докладвани автоматично, когато се появи списък с кандидати или неговата страница бъде променена. Включването на тази опция за пиктографски методи на въвеждане, като Китайската Нова ChangJie или Boshiami е полезно, доколкото можете автоматично да чуете всички символи и техните номера и можете да изберете един веднага. Въпреки това, за фонетични методи на въвеждане, като например китайската нова фонетична подредба, тази опция може да бъде по-полезно да се изключи, тъй като всички символи ще звучат еднакво и ще трябва да използвате стрелките, за да се придвижите между елементите на списъка за да получите повече информация от описанията на символите за всеки кандидат.

##### Съобщаване на избрания кандидат

Тази опция, която е включена по подразбиране, ви позволява да избирате дали NVDA трябва да съобщава избрания кандидат, когато се появи списъкът с кандидати, или когато маркираният кандидат се промени. Това е необходимо за методи на въвеждане, при които маркираният кандидат може да бъде променен със стрелките (като китайската нова фонетична подредба), но за някои методи на въвеждане може да бъде по-ефективно да пишете без да използвате тази функция. Имайте предвид, че дори и с изключването на тази опция, курсорът за преглед все още ще бъде поставен върху избрания кандидат, позволявайки ви да използвате обектната навигация или прегледа, за да прочетете ръчно този или други кандидати.

##### Винаги включвай кратко описание при съобщаване на кандидатите

Тази опция, която е включена по подразбиране, ви позволява да избирате дали NVDA трябва да предостави кратко описание за всеки знак в кандидата, когато е избран или когато е автоматично прочетен при показване на списъка с кандидати. Имайте предвид, че за езици като китайски съобщаването на допълнителни описания за символите за избрания кандидат не се влияе от тази настройка. Тази опция може да бъде полезна за корейски и японски методи на въвеждане.

##### Докладвай промени в четения низ

Някои методи на въвеждане като китайската нова фонетична подредба и новата ChangJie имат четен низ (понякога наричан предварително съставен низ). Може да избирате дали NVDA трябва да съобщава новите символи, които са въведени в този четен низ като промените тази настройка. Тази опция е включена по подразбиране. Имайте предвид, че някои по-стари методи на въвеждане като китайски ChangJie не може да използват четения низ, за да съхраняват предварително съставените знаци, а вместо това използват съставянето на низове директно. Моля, вижте следващата опция за настройка на докладването на съставяния низ.

##### Докладвай промени в съставяния низ

След като данните за четене или предварително съставяне са били обединени във валиден пиктографски символ, повечето методи на въвеждане поставят този символ в съставен низ, временно съхранявайки го заедно с други символи, преди те да бъдат окончателно добавени в документа. Тази опция ви позволява да избирате дали NVDA трябва да докладва новите символи при появяването им в съставяния низ. Тази опция е включена по подразбиране.

#### 8.1.11. Режим на разглеждане (NVDA+Control+B)

Диалогът Режим на разглеждане може да бъде намерен в меню Настройки, "Режим на разглеждане".

Диалогът съдържа следните опции:

##### Максимален брой знаци на ред

Това поле задава максимална дължина на реда в режим на разглеждане (в символи).

##### Брой редове на страница

Това поле задава броя на редовете, през които ще прескачате, когато натискате клавишите PageUp и PageDown, докато сте в режим на разглеждане.

##### Използвай подредбата на екрана (когато това е възможно)

Key: NVDA+V

Тази опция ви позволява да конкретизирате къде да бъде поставяно съдържание като връзки и други полета - на самостоятелен ред или да ги запази сред останалия текст, както се показва визуално. Ако опцията е включена, нещата ще си останат така, както се показват визуално, но ако е изключена, полетата ще се поставят на свои собствени редове.

##### Автоматично изчитане на съдържанието на заредените страници

Тази настройка определя дали документът в режим на разглеждане ще бъде прочитан автоматично, когато бъде зареден. По подразбиране тази опция е включена.

##### Включване на таблиците, които са част от оформлението

Тази опция се отразява на начина, по който NVDA се отнася към таблиците, използвани изцяло за целите на оформлението. Когато е включена, NVDA ще ги третира като нормални таблици, докладвайки ги на базата на настройките за форматиране на документите и ще ги намира с клавишите за бърза навигация. Когато е изключена, те няма да бъдат докладвани, нито ще попадате върху тях с бързата навигация. Въпреки това, съдържанието на тези таблици все още ще присъства като нормален текст. Тази опция е изключена по подразбиране.

##### Конфигуриране на съобщаването на полета като връзки и заглавия

Моля, вижте опциите в диалога Форматиране на документите, за да настроите кои полета да се съобщават при навигиране, като например връзки, заглавия и таблици.

##### Автоматичен режим на фокус при промяна във фокуса

Тази опция позволява да бъде предизвикан режим на фокус при промяна във фокуса. Например, когато сте в уеб страница, ако натиснете клавиша Tab и се озовете във формуляр, ако тази опция е включена, ще бъде включен автоматично режим на фокус.

##### Автоматичен режим на фокус при преместване на каретката

Когато тази опция е маркирана, това ще позволи на NVDA да влиза и излиза от режим на фокус, когато се придвижвате със стрелките. Например, когато се придвижвате надолу в уеб страница и попаднете на поле за писане, NVDA автоматично ще включи режим на фокус. Ако излезете от полето за писане, NVDA ще включи отново режим на разглеждане.

##### Звукови индикации за преминаване между режим на фокус и на разглеждане

Ако тази опция е включена, NVDA ще просвирва специални звуци, когато преминавате между режим на фокус и на разглеждане, вместо да изговаря промяната.

#### 8.1.12. Форматиране на документите (NVDA+Control+D)

Този диалогов прозорец може да бъде намерен в подменю Настройки, "Форматиране на документите".

Повечето полета за отметка в този диалог са за определяне на това, което ще бъде автоматично изговаряно при придвижване в документите. Например, ако отметнете полето за отметка "Докладвай името на шрифта", всеки път, когато навлезете със стрелките в текст с различен шрифт, той ще ви бъде докладван.

Може да настройвате съобщаването на:

- името на шрифта
- размера на шрифта
- атрибутите на шрифта
- подравняването на текста
- цветовете
- ревизиите на редактора
- стила на текста
- правописните грешки
- номерата на страниците
- номерата на редовете
- отстоянието на редовете
- таблиците
- заглавията на редовете и колоните в таблиците
- координатите на клетките в таблиците
- връзките
- заглавията
- списъците
- цитатите
- маркерите
- рамките

##### Докладвай промените във форматирането след курсора

Ако тази опция е включена, това казва на NVDA да засича и изговаря всички промени във форматирането на текущия ред, докато изговаря текста, дори ако това би забавило неговата производителност.

По подразбиране NVDA ще засича форматирането на позицията на курсора за преглед или каретката, а в някои случаи и на останалата част от текста на текущия ред, но само ако това няма да се отрази на производителността.

Включвайте тази опция, когато коригирате документи в Microsoft Word или на други места, където форматирането е важно.

#### 8.1.13. Речници

Менюто "Речници", (намиращо се в подменю "Настройки"), съдържа диалози, които ви позволяват да задавате специфично произношение за отделни думи или фрази. В настоящия момент има 3 различни типа речници. Те са:

- Речник по подразбиране: правилата в този речник засягат цялата реч в NVDA.
- Гласов речник: правилата в този речник засягат гласа от синтезатора, който се използва в момента.
- Временен речник: правилата в този речник засягат цялата реч в NVDA, но само за текущата сесия. Тези правила са временни и ще бъдат загубени, ако NVDA бъде рестартиран.

Всички речникови диалози съдържат списък с правила, които ще бъдат използвани за формиране на речта. Диалогът също съдържа бутоните Добави, Редактирай и Премахни.

За да добавите ново правило в речника, натиснете бутона Добави", попълнете полетата в отворилия се диалог и натиснете бутона OK. След това ще видите вашето ново правило в списъка с правила. За да бъдете сигурни, че вашето ново правило е наистина запазено, уверете се, че сте излезли от диалога с бутона OK веднъж, щом свършите с добавянето/редактирането на правилата.

Правилата в речниците в NVDA ви позволяват да замените един низ от символи с друг. Прост пример би бил, ако искате NVDA да произнася жаба всеки път, когато би трябвало да произнася птица. Най-лесният начин да направите това е в диалога за добавяне на правила да напишете думата птица в полето за образец и жаба в полето за заместител. Може би бихте искали да добавите също и описание в полето за коментар (нещо от сорта на: променя птица на жаба).

Речниците на NVDA обаче са много по-мощни от простото заместване на думи. Диалогът за добавяне на правило също съдържа и поле за отметка, което указва дали съответното правило да бъде чувствително към главни букви, което означава, че NVDA ще се съобразява дали отделните букви са главни или малки. NVDA игнорира тези разлики по подразбиране. Друго поле за отметка ви позволява да укажете дали вашият образец е "регулярен израз". Регулярният израз е образец, съдържащ специални символи, който ви позволява да сравнявате повече от един символ едновременно, следи за няколко букви, няколко цифри, като няколко примера. Регулярните изрази не се покриват от това ръководство за потребителя, но в мрежата има много ръководства, които могат да ви предоставят повече информация.

#### 8.1.14. Пунктуация/Произнасяне на символите

Този диалог ви позволява да променяте начина, по който различните символи и пунктуационни знаци ще се произнасят от NVDA, а също и нивото, при което те ще се изговарят.

За да промените символ, първо трябва да го маркирате в списъка със символи. Полето "заместител" ви дава възможност да промените текста, който трябва да бъде изговарян, на мястото на този символ. Използвайки полето "ниво", може да зададете най-ниското ниво, при което този символ трябва да бъде произнасян.

Когато сте готови, натиснете бутона OK, за да запазите направените промени, или бутона Cancel - за да ги отхвърлите.

#### 8.1.15. Жестове на въвеждане

В този диалог можете да променяте жестовете на въвеждане (клавиши от клавиатурата, бутони на брайловия дисплей и т.н.), отнасящи се до команди на NVDA.

В този диалог се показват само команди, които са били приложими непосредствено преди неговото извикване. Например, ако искате да промените команда, отнасяща се до режима на разглеждане, трябва да отворите диалога за настройка на жестовете на въвеждане, докато сте в режим на разглеждане.

Дървовидният списък в този диалог изброява всички приложими към дадения момент команди на NVDA, групирани по категории. Всички жестове, асоциирани с дадена команда, са подредени след съответната команда.

За да добавите жест на въвеждане към някоя команда, изберете желаната команда и натиснете бутона Добави. След това изпълнете жеста на въвеждане, който искате да асоциирате; например натиснете клавиш на клавиатурата или бутон на брайловия дисплей. Често един жест може да бъде интерпретиран по повече от един начин. Например, ако натиснете клавиш от клавиатурата, може да искате той да бъде валиден само за текущата клавиатурна подредба (например настолна или лаптоп) или може да искате той да бъде валиден за всички подредби. В този случай ще видите диалог, който ще ви позволи да изберете желаното поведение.

За да премахнете даден жест от дадена команда, изберете жеста и натиснете бутона Премахни.

Когато приключите с промените, натиснете бутона OK, за да ги запазите, или бутона Cancel, за да ги отхвърлите.

### 8.2. Запазване и презареждане на конфигурацията

По подразбиране NVDA не запазва автоматично вашите настройки, така че ако излезете от NVDA и после го стартирате отново, те ще се върнат на техните оригинални стойности. Трябва да се отбележи, че вие можете да променяте тази настройка от диалога "Основни настройки" в подменю "Настройки". За да запазите настройките, изберете елемента "Запази настройките" от менюто на NVDA.

Ако някога направите грешка с вашите настройки и изпитате нуждата да се върнете към запазените настройки, изберете елемента "Възстанови запазените настройки" от менюто на NVDA. Можете също така да възстановите настройките към първоначалните им заводски стойности, като изберете "Възстанови настройките до заводските стойности", което също се намира в главното меню на NVDA.

Следните клавишни команди също биха ви влезли в употреба:

Име | Клавиш при настолната подредба | Клавиш при лаптоп подредбата | Описание
--- | --- | --- | ---
Запази настройките | NVDA+Control+C | NVDA+Control+C | Запазва вашите текущи настройки, така че те няма да се загубят, когато затворите NVDA
Възстанови запазените настройки | NVDA+Control+R | NVDA+Control+R | Еднократно натискане ще възстанови настройките на NVDA до момента, когато последно сте ги запазили. Трикратно натискане ще възстанови настройките до заводските им стойности.

### 8.3. Конфигурационни профили

Понякога може да поискате да имате различни настройки за различни ситуации. Например, може да поискате докладването на отстъпа да бъде включено, докато редактирате текст или докладването на атрибутите на шрифта да бъде включено, докато преглеждате друг текст. NVDA ви позволява да направите това с помощта на конфигурационни профили.

Конфигурационният профил съдържа само тези настройки, които са били променени по време на неговото редактиране. Повечето настройки могат да бъдат променяни в конфигурационните профили с изключение на тези от диалога с основни настройки за NVDA, които се отнасят до цялостното поведение на NVDA.

Конфигурационните профили могат да бъдат активирани ръчно. Те могат също така да бъдат активирани и автоматично в зависимост от някакво събитие като например превключване към определено приложение.

#### 8.3.1. Основен начин на управление

Управлението на конфигурационните профили става като се избере елементът "Конфигурационни профили" от менюто на NVDA. Може да направите това и с клавишна команда:

- NVDA+control+p: Показва диалога за настройка на конфигурационните профили.

Първият елемент в този диалог е списъкът с профили, от който може да изберете някой от наличните профили. Когато отворите диалога, профилът, който редактирате в момента, ще бъде избран. Също така ще видите информация за активните профили, показваща дали те са били активирани ръчно, дали се задействат автоматично при дадено събитие и/или са в процес на редактиране.

За да преименувате или изтриете даден профил, натиснете съответния бутон - Преименувай или Изтрий.

За да затворите диалога, натиснете бутона Затвори.

#### 8.3.2. Създаване на профил

За да създадете нов профил, натиснете бутона Нов.

В диалога Нов профил може да изберете име за новия профил. Също така може да изберете как този профил да бъде използван. Ако искате да можете да активирате профила единствено ръчно, изберете Ръчно активиране, което е избрано по подразбиране. В противен случай изберете събитие, което трябва автоматично да активира този профил. За удобство, ако не сте посочили име на профила, изборът на събитие ще попълни полето за име в съответствие с него. Вижте по-долу за повече информация относно събитията, към които може да асоциирате конфигурационен профил.

Натискането на OK ще създаде профила и ще затвори диалога Конфигурационни профили, така че да можете да го редактирате.

#### 8.3.3. Ръчно активиране

Можете ръчно да активирате даден профил като го изберете и натиснете бутона Ръчно активиране. Веднъж след като някой профил бъде активиран, други профили може да бъдат активирани в следствие на някое събитие, но всякакви настройки в ръчно активирания профил ще ги презапишат. Например, ако профил е бил задействан за текущото приложение и докладването на връзките е включено в този профил, но е изключено в ръчно активирания профил, тогава връзките няма да бъдат докладвани. Въпреки това, ако сте променили гласа в автоматично задействания профил, но никога не сте го променяли в ръчно активирания профил, тогава ще се използва гласът от ръчно активирания профил. Всяка настройка, която промените, ще бъде запазена в ръчно активирания профил. За да деактивирате ръчно активиран профил, изберете го в диалога за настройка на конфигурационните профили и натиснете бутона Ръчно деактивиране.

#### 8.3.4. Превключватели

Натискането на бутона Превключватели в диалога Конфигурационни профили ви позволява да промените профилите, които трябва да бъдат активирани автоматично при различни събития.

Списъкът с превключватели показва наличните събития, които са както следва:

- Текущото приложение: задейства се при превключване към текущото приложение.
- Прочитане на всичко: задейства се при четене с командата за прочитане на всичко.

За да промените профила, който трябва да се активира автоматично при настъпването на дадено събитие, изберете събитието и после изберете желания профил от списъка с профили. Може да изберете Обичайни настройки, ако не желаете да се използва профил.

Натиснете бутона Затвори, за да се върнете към диалога Конфигурационни профили.

#### 8.3.5. Редактиране на профил

Ако сте активирали ръчно някой профил, всяка настройка, която промените, ще бъде запазена в този профил. В противен случай, всяка настройка, която промените, ще бъде запазена в последно задействания профил. Например, ако сте асоциирали профил с приложението Notepad и превключите към Notepad, всяка настройка, която промените, ще се запазва в този профил. Накрая, ако няма нито ръчно активиран, нито автоматично задействан профил, всяка настройка, която промените, ще бъде запазвана в обичайните настройки.

За да редактирате профила, асоцииран с Прочитане на всичко, трябва да го активирате ръчно.

#### 8.3.6. Временно деактивиране на превключватели

Понякога е полезно временно да деактивирате всички превключватели. Например, може да искате да редактирате ръчно активиран профил или вашите обичайни настройки без намесата на автоматично активирани профили. Можете да направите това като сложите отметка на полето Временно деактивиране на всички превключватели в диалога Конфигурационни профили.

### 8.4. Местоположение на конфигурационните файлове

Преносимите версии на NVDA съхраняват всички настройки, модули на приложението и драйвери в папка, наречена userConfig, намираща се в папката на NVDA.

Инсталационните версии на NVDA съхраняват всички настройки, модули на приложението и драйвери в специална папка, намираща се във вашия профил в Windows. Това означава, че всеки потребител на системата може да има отделни настройки за NVDA. За да достигнете до вашата папка с настройки в инсталационната версия на NVDA, в Старт менюто може да отидете на Programs -> NVDA -> Explore user configuration directory.

Настройките за NVDA, когато се използва в екрана за вписване и другите защитени екрани, се съхраняват в папката systemConfig, намираща се в папката, в която NVDA е инсталиран. Обикновено тези настройки не трябва да се пипат. За да промените начина, по който NVDA е настроен, когато работи в екрана за вписване в Windows и другите защитени екрани, настройте NVDA по начина, по който желаете, след това инструктирайте NVDA да копира и използва тези настройки посредством бутона, който се намира в диалога "Основни настройки".

## 9. Допълнителни инструменти

### 9.1. Преглед на протокола

Визулализаторът на протоколи, намиращ се в подменю Инструменти от менюто на NVDA, ви позволява да видите всички протоколирани съобщения от момента на последното стартиране на NVDA до текущия момент.

Отделно от прочитането на съдържанието, вие също може да запазите копие на протокола или да обновите съдържанието, така че да се показва най-новото такова, ако има нови съобщения от стартирането му. Тези действия са налични в менюто Протокол на визуализатора.

### 9.2. Преглед на речта

За външни разработчици на софтуер или за хора, представящи NVDA на външна аудитория, е наличен плаващ прозорец, който ще ви показва текста, изговарян от NVDA.

За да разрешите прегледа на речта, маркирайте елемента "Преглед на речта" в подменю "Инструменти" от менюто на NVDA. Отмаркирайте този елемент, за да го забраните.

Когато прегледът на речта е включен, той се обновява постоянно, за да ви показва последно изговорения текст. Ако щракнете с мишката или се фокусирате върху него, NVDA ще спре временно да обновява текста, така че лесно да можете да го маркирате или копирате.

### 9.3. Мениджър на добавките

Мениджърът на добавките, достъпен при избор на елемента Мениджър на добавките от подменю Инструменти на менюто на NVDA, ви позволява да инсталирате и премахвате пакети с добавки за NVDA. Тези пакети са предоставени от общността на NVDA и съдържат външен програмен код, който може да добавя или променя функционалността на NVDA, или дори да предоставя поддръжка за допълнителни брайлови дисплеи или речеви синтезатори.

Мениджъра на добавките съдържа списък, който показва всички текущо инсталирани добавки за вашия потребителски акаунт. Име на пакета, версия и автор се показват за всеки пакет, макар че допълнителна информация като описание или уеб адрес може да бъде видяна при маркиране на добавката и натискане на бутона За добавката.

За да разгледате и изтеглите наличните добавки онлайн, натиснете бутона Сдобиване с добавки. Този бутон отваря сайта с добавки за NVDA. Ако NVDA е инсталиран на вашата система, може да отворите добавката директно от браузъра, за да започнете процеса по инсталация както е описано по-долу. В противен случай, запазете пакета с добавка и следвайте инструкциите по-долу.

За да инсталирате добавка с която вече разполагате, натиснете бутона Добави. Това ще ви позволи да изберете пакет с добавка (.nvda-addon файл) някъде от вашия компютър или от локалната мрежа. Веднъж щом натиснете Отвори, NVDA ще ви попита дали наистина искате да инсталирате тази добавка.

Когато инсталирате добавка, NVDA първо ще поиска потвърждение, че наистина искате да инсталирате добавката. До колкото функционалността на добавките е неограничена в NVDA, което на теория може да включва и достъп до вашата лична информация или дори цялата система ако NVDA е инсталирано копие, много е важно да инсталирате добавки само от доверени източници. Веднъж щом добавката е инсталирана, NVDA трябва да бъде рестартиран, за да може тя да се задейства. Докато не го направите, състоянието на добавката в списъка ще бъде "Инсталиране".

За да премахнете добавка, изберете добавката от списъка и натиснете бутона Премахни. NVDA ще ви попита дали наистина искате да направите това. Също както при инсталирането, NVDA трябва да бъде рестартиран, за да се премахне добавката напълно. Докато не го направите, състоянието на добавката в списъка ще бъде "Премахване".

Мениджърът има също и бутон Затвори, за затваряне на диалога. Ако сте инсталирали или премахнали добавки, преди това NVDA ще ви попита дали искате да рестартирате програмата, за да може направените промени да влязат в сила.

В миналото беше възможно да разширите функционалността на NVDA като копирате индивидуални добавки и драйвери във вашата папка с потребителски настройки. Макар че тази версия на NVDA все още може да ги използва, те няма да се показват в мениджъра на добавките. Най-добре е да премахнете тези файлове от вашите потребителски настройки и да инсталирате съответната добавка, ако има налична такава.

### 9.4. Конзола на Python

Конзолата на Python на NVDA, намираща се в подменю Инструменти от менюто на NVDA, е инструмент за разработчици, който е полезен за отстраняване на грешки, обща инспекция на вътрешността на NVDA или инспекция на йерархията на достъпността в някое приложение. За повече информация, моля, вижте ръководството на разработчика от уеб сайта на NVDA.

### 9.5. Презареди добавките

Веднъж активиран, този елемент презарежда модулите на приложението и глобалните добавки без нуждата от рестартиране на NVDA, което може да бъде доста удобно за разработчици.

## 10. Поддържани синтезатори на реч

Този раздел съдържа информация за синтезаторите на реч, поддържани от NVDA. За още по-обширен списък с безплатни и комерсиални синтезатори, които можете да поръчате или свалите за използване с NVDA, моля, вижте страницата на http://www.nvda-project.org/wiki/ExtraVoices.

### 10.1. eSpeak

Синтезаторът eSpeak е вграден директно в NVDA и не се нуждае от други специални драйвери или компоненти, които трябва да бъдат инсталирани. NVDA започва да използва eSpeak по подразбиране. Тъй като този синтезатор е вграден в NVDA, това е идеален избор, когато стартираме NVDA от USB или CD на други системи.

Всеки глас, който идва с eSpeak, говори различен език. Има повече от 43 различни езици, поддържани от eSpeak.

Има също и много гласови варианти, които могат да бъдат избрани, за да разнообразят звученето на гласа.

### 10.2. Microsoft Speech API version 4 (SAPI 4)

SAPI 4 е по-стар стандарт на Microsoft за софтуерни речеви синтезатори. Много речеви синтезатори, използващи този стандарт, могат да бъдат поръчани или изтеглени безплатно от различни компании и уеб сайтове. Когато използвате този синтезатор с NVDA, наличните гласове, (достъпни от диалога Настройки на гласа или от Пръстена от настройки за синтезатора) ще съдържат всички гласове от всички SAPI4 синтезатори, инсталирани на вашата система.

Ако имате инсталирани SAPI 4 гласове , но синтезаторът не излиза в списъка с наличните в NVDA синтезатори, моля, инсталирайте SAPI 4.0 runtime binaries, достъпни на http://activex.microsoft.com/activex/controls/sapi/spchapi.exe.

### 10.3. Microsoft Speech API version 5 (SAPI 5)

SAPI 5 е стандарт на Microsoft за софтуерни синтезатори на реч. Много речеви синтезатори, използващи този стандарт, могат да бъдат поръчани или изтеглени безплатно от различни компании и уеб сайтове, макар че вашата система вероятно ще дойде с поне един предварително инсталиран SAPI5 глас. Когато използвате този синтезатор с NVDA, наличните гласове, (достъпни от диалога Настройки на гласа или от Пръстена от настройки за синтезатора), ще съдържат всички гласове от всички SAPI5 синтезатори, инсталирани на вашата система.

### 10.4. Microsoft Speech Platform

Microsoft Speech Platform предоставя гласове за много езици, които обикновено се използват в разработката на сървърно базирани гласови приложения. Тези гласове могат също да бъдат използвани и с NVDA.

За да използвате тези гласове, ще трябва да инсталирате два компонента:

- Microsoft Speech Platform - Runtime (версия 11) , x86: http://www.microsoft.com/download/en/details.aspx?id=27225
- Microsoft Speech Platform - Runtime Languages (версия 11): http://www.microsoft.com/download/en/details.aspx?id=27224
  - Тази страница включва много файлове както за речево разпознаване, така и за текст-към-реч. Изберете файловете съдържащи TTS за желаните езици/гласове. Например, файла MSSpeech_TTS_en-US_ZiraPro.msi е американски английски глас.

### 10.5. Audiologic Tts3

Това е комерсиален синтезатор на реч специално за Италиански език. Трябва да имате този синтезатор, инсталиран на системата, за да може да го използвате с NVDA. За повече информация, моля, посетете сайта на Audiologic на www.audiologic.it.

Този синтезатор не поддържа възможността за спелуване.

### 10.6. Newfon

Newfon е безплатен, некомерсиален синтезатор от Sergey Shishmintzev който поддържа руски и украински езици. За да свалите този синтезатор, моля посетете раздела Downloads на сайта на руската NVDA общност: http://ru.nvda-community.org/?page_id=10

Този синтезатор не поддържа възможността за спелуване.

### 10.7. Nuance Vocalizer for NVDA

Nuance Vocalizer е комерсиален, висококачествен речев синтезатор, разработван от Nuance Communications, Inc. и пакетиран специално за NVDA от Tiflotecnia, Lda. Той съдържа повече от 50 гласа, които може да инсталирате на повече от 30 езика. Всички компоненти на синтезатора и гласовете са пакетирани в пакети с добавки, което позволява пълноценно използване в преносими копия на NVDA.

Може да научите повече за гласовете Nuance Vocalizer за NVDA и как да ги закупите на техния уеб сайт на адрес www.vocalizer-nvda.com. Процент от приходите от продажба на тези гласове се дарява на NV Access, за да се финансира по-нататъшната разработка на екранния четец NVDA.

## 11. Поддържани брайлови дисплеи

Този раздел съдържа информация за брайловите дисплеи, поддържани от NVDA.

### 11.1. Freedom Scientific Focus/PAC Mate Series

Всички Focus и PAC Mate дисплеи от Freedom Scientific се поддържат, когато са свързани чрез USB или bluetooth. Ще трябва да имате инсталирани драйверите на Freedom Scientific за брайловите им дисплеи, за да ги използвате. Ако все още ги нямате, можете да се сдобиете с тях от http://www.freedomscientific.com/downloads/focus-40-blue/focus-40-blue-downloads.asp. Макар че тази страница споменава само Focus 40 Blue display, драйверът поддържа всички дисплеи на Freedom Scientific. Ако използвате 64-битова версия на Windows и драйверите вече са били инсталирани от друг екранен четец, може би все пак ще ви се наложи да инсталирате драйверите от предоставената по-горе връзка, защото файловете, необходими на NVDA, вероятно не са били инсталирани от другия екранен четец.

По подразбиране NVDA може автоматично да открива и да се свързва с тези дисплеи, както чрез USB, така и чрез блутут. Въпреки това, при настройката на дисплея можете изрично да изберете "USB" или "блутут", за да ограничите типа на използваната връзка. Това може да бъде полезно, ако искате да свържете дисплея Focus към NVDA чрез блутут, но в същото време да можете да го зареждате чрез USB захранване от компютъра.

Следват клавишните назначения за този дисплеи за NVDA. Моля, вижте документацията на този дисплей за повече информация относно разположението на тези клавиши.

Име | Клавиш
--- | ---
Превъртане на брайловия дисплей назад | topRouting1 (първа клетка на дисплея)
Превъртане на брайловия дисплей напред | topRouting20/40/80 (последна клетка на дисплея)
Превъртане на брайловия дисплей назад | leftAdvanceBar
Превъртане на брайловия дисплей напред | rightAdvanceBar
Превключване на обвързването на брайла | LeftGDFButton+RightGDFButton
Избор на функцията на лявото магическо колело | натискане на Лявото магическо колело
Придвижване назад с лявото магическо колело | Ляво магическо колело нагоре
Придвижване напред с лявото магическо колело | Ляво магическо колело надолу
Избор на функцията на дясното магическо колело | натискане на дясното магическо колело
Придвижване назад с дясното магическо колело | Дясно магическо колело нагоре
Придвижване напред с дясното магическо колело | Дясно магическо колело надолу
Прехвърляне на брайлова клетка | прехвърляне
BackSpace | Dot7
Enter | Dot8
Shift+Tab | BrailleSpaceBar+Dot1+Dot2
Tab | BrailleSpaceBar+Dot4+Dot5
Стрелка нагоре | BrailleSpaceBar+Dot1
Стрелка надолу | BrailleSpaceBar+Dot4
Control+Стрелка наляво | BrailleSpaceBar+Dot2
Control+Стрелка надясно | BrailleSpaceBar+Dot5
Стрелка наляво | BrailleSpaceBar+Dot3
Стрелка надясно | BrailleSpaceBar+Dot6
Home | BrailleSpaceBar+Dot1+Dot3
End | BrailleSpaceBar+Dot4+Dot6
Control+Home | BrailleSpaceBar+Dot1+Dot2+Dot3
Control+End | BrailleSpaceBar+Dot4+Dot5+Dot6
Alt | BrailleSpaceBar+Dot1+Dot3+Dot4
Alt+Tab | BrailleSpaceBar+Dot2+Dot3+Dot4+Dot5
Escape | BrailleSpaceBar+Dot1+Dot5
Windows | BrailleSpaceBar+Dot2+Dot4+Dot5+Dot6
Space | brailleSpaceBar
Windows+D (минимизиране на всички приложения) | BrailleSpaceBar+Dot1+Dot2+Dot3+Dot4+Dot5+Dot6
Докладвай текущия ред | BrailleSpaceBar+Dot1+Dot4
NVDA меню | BrailleSpaceBar+Dot1+Dot3+Dot4+Dot5

За по-новите модели Focus, които имат балансиращи клавиши (focus 40, focus 80 и focus blue):

Име | Клавиш
--- | ---
Придвижване до предишен ред | leftRockerBarUp, rightRockerBarUp
Придвижване до следващ ред | leftRockerBarDown, rightRockerBarDown

Само за Focus 80:

Име | Клавиш
--- | ---
Превъртане на брайловия дисплей назад | leftBumperBarUp, rightBumperBarUp
Превъртане на брайловия дисплей напред | leftBumperBarDown, rightBumperBarDown

### 11.2. Optelec ALVA BC640/680

И двата дисплея - ALVA BC640 и BC680 от Optelec се поддържат, когато са свързани през USB или bluetooth. Няма нужда да инсталирате допълнителни драйвери, за да използвате тези дисплеи. Просто трябва да свържете дисплея и да настроите NVDA да го използва.

Освен че тези дисплеи имат брайлова клавиатура, те обслужват превода от брайл към текст сами. По тази причина настройката на NVDA за входяща таблица не е приложима.

Следват клавишните назначения за тези дисплеи за NVDA. Моля, вижте документацията на тези дисплеи за повече информация относно разположението на тези клавиши.

Име | Клавиш
--- | ---
Превъртане на брайловия дисплей назад | t1
Придвижване на брайловия дисплей до предишния ред | t2
Придвижване на брайловия дисплей до следващия ред | t4
Превъртане на брайловия дисплей напред | t5
Прехвърляне на брайлова клетка | прехвърляне
Емулиране на Shift+Tab | sp1
Емулиране на Alt | sp2
Емулиране на Escape | sp3
Емулиране на Tab | sp4
Емулиране на Стрелка нагоре | spUp
Емулиране на Стрелка надолу | spDown
Емулиране на Стрелка наляво | spLeft
Емулиране на Стрелка надясно | spRight
Емулиране на Enter | SpEnter
NVDA меню | Sp1+Sp3
Емулиране на Windows+D (минимизира всички прозорци) | Sp1+Sp4
Емулиране на Windows клавиша | Sp2+Sp3
Емулиране на Alt+Tab | Sp2+Sp4

### 11.3. Handy Tech Displays

NVDA поддържа всички дисплеи от Handy Tech, когато са свързани през USB или bluetooth. За по-стари USB дисплеи ще трябва да инсталирате USB драйверите на Handy Tech на вашата система.

Въвеждането чрез брайл все още не се поддържа.

Следват клавишните назначения за този дисплеи за NVDA. Моля, вижте документацията на този дисплей за повече информация относно разположението на тези клавиши.

Име | Клавиш
--- | ---
Превъртане на брайловия дисплей назад | left, up
Превъртане на брайловия дисплей напред | right, down
Придвижване на брайловия дисплей до предишния ред | b4
Придвижване на брайловия дисплей до следващия ред | b5
Прехвърляне на брайлова клетка | прехвърляне
Емулиране на Shift+Tab | Esc
Емулиране на Alt | B2+B4+B5
Емулиране на Escape | B4+B6
Емулиране на Tab | Enter
Емулиране на Enter | Esc+Enter
Емулиране на Стрелка нагоре | leftSpace
Емулиране на Стрелка надолу | RightSpace
NVDA меню | B2+B4+B5+B6
Настройки на Handy Tech | B4+B8

### 11.4. MDV Lilli

Брайловият дисплей Lilli, предоставян от MDV се поддържа от NVDA. Няма нужда да инсталирате допълнителни драйвери, за да използвате този дисплей. Просто трябва да свържете дисплея и да настроите NVDA да го използва.

Следват клавишните назначения за този дисплеи за NVDA. Моля, вижте документацията на този дисплей за повече информация относно разположението на тези клавиши.

Име | Клавиш
--- | ---
Превъртане на брайловия дисплей назад | LF
Превъртане на брайловия дисплей напред | RG
Придвижване на брайловия дисплей до предишния ред | UP
Придвижване на брайловия дисплей до следващия ред | DN
Прехвърляне на брайлова клетка | route
Емулиране на Shift+Tab | SLF
Емулиране на Tab | SRG
Емулиране на Alt+Tab | SDN
Емулиране на Alt+Shift+Tab | SUP

### 11.5. Baum/Humanware/APH Braille Displays

Много от дисплеите на Baum, HumanWare и APH се поддържат, когато са свързани посредством USB или bluetooth. Това включва:

- Baum: SuperVario, PocketVario
- HumanWare: Brailliant, BrailleConnect
- APH: Refreshabraille

Други дисплеи, разпространявани от Baum, може също да работят, въпреки че не са били тествани.

Ако свързвате вашия дисплеи през USB, първо трябва да инсталирате USB драйверите, предоставяни от производителя. За APH Refreshabraille USB режимът трябва да бъде зададен на serial.

Следват клавишните назначения за този дисплеи за NVDA. Моля, вижте документацията на този дисплей за повече информация относно разположението на тези клавиши.

Име | Клавиш
--- | ---
Превъртане на брайловия дисплей назад | d2
Превъртане на брайловия дисплей напред | d5
Придвижване на брайловия дисплей до предишния ред | d1
Придвижване на брайловия дисплей до следващия ред | d3
Прехвърляне на брайлова клетка | прехвърляне

За дисплеи, които имат джойстик:

Име | Клавиш
--- | ---
Емулиране на Стрелка нагоре | нагоре
Емулиране на Стрелка надолу | надолу
Емулиране на Стрелка наляво | наляво
Емулиране на Стрелка надясно | надясно
Емулиране на Enter | избор

### 11.6. hedo ProfiLine USB

Дисплеят hedo ProfiLine USB на hedo Reha-Technik се поддържа от NVDA. първо обаче трябва да инсталирате USB драйверите, предоставени от производителя.

Следват клавишните назначения за този дисплеи за NVDA. Моля, вижте документацията на дисплея за повече информация относно разположението на тези клавиши.

Име | Клавиш
--- | ---
Превъртане на брайловия дисплей назад | K1
Превъртане на брайловия дисплей напред | K3
Придвижване на брайловия дисплей до предишен ред | B2
Придвижване на брайловия дисплей до следващ ред | B5
Прехвърляне до брайлова клетка | прехвърляне
Превключване на обвързването | K2
Кажи всичко | B6

### 11.7. hedo MobilLine USB

Дисплеят hedo MobilLine USB на hedo Reha-Technik се поддържа от NVDA. първо обаче трябва да инсталирате USB драйверите, предоставени от производителя.

Следват клавишните назначения за този дисплеи за NVDA. Моля, вижте документацията на дисплея за повече информация относно разположението на тези клавиши.

Име | Клавиш
--- | ---
Превъртане на брайловия дисплей назад | K1
Превъртане на брайловия дисплей напред | K3
Придвижване на брайловия дисплей до предишен ред | B2
Придвижване на брайловия дисплей до следващ ред | B5
Прехвърляне до брайлова клетка | прехвърляне
Превключване на обвързването | K2
Кажи всичко | B6

### 11.8. HumanWare Brailliant BI/B Series

Дисплеите Brailliant от BI и B серия на HumanWare, включително BI 32, BI 40 и B 80, се поддържат от NVDA, когато са свързани чрез USB или bluetooth. Ако дисплеят е свързан чрез USB, първо трябва да инсталирате USB драйверите, предоставени от производителя.

Следват клавишните назначения за този дисплеи за NVDA. Моля, вижте документацията на дисплея за повече информация относно разположението на тези клавиши.

Име | Клавиш
--- | ---
Превъртане на брайловия дисплей назад | наляво
Превъртане на брайловия дисплей напред | надясно
Придвижване на брайловия дисплей до предишен ред | нагоре
Придвижване на брайловия дисплей до следващ ред | надолу
Прехвърляне до брайлова клетка | прехвърляне
Превключване на обвързването | нагоре+надолу
Стрелка нагоре | Интервал+Точка1
Стрелка надолу | Интервал+Точка4
Стрелка наляво | Интервал+Точка3
Стрелка надясно | Интервал+Точка6
Меню на NVDA | C1+C3+C4+C5 (команда n)
Shift+Tab | Интервал+Точка1+Точка3
Tab | Интервал+Точка4+Точка6
Alt | Интервал+Точка1+Точка3+Точка4 (Интервал+M)
Escape | Интервал+Точка1+Точка5 (Интервал+E)
Enter | Точка8
Windows+D (минимизиране на всички приложения) | C1+C4+C5 (команда d)
Windows | Интервал+Точка3+Точка4
Alt+Tab | Интервал+Точка2+Точка3+Точка4+Точка5 (Интервал+T)
Кажи всичко | C1+C2+C3+C4+C5+C6

### 11.9. HIMS Braille Sense/Braille EDGE Series

NVDA поддържа дисплеите Braille Sense и Braille EDGE от Hims когато са свързани с USB или блутут. Ако използвате свързване чрез USB, ще трябва да инсталирате на компютъра драйверите за USB от HIMS. Може да ги изтеглите от ресурсния център на HIMS: http://www.hims-inc.com/resource-center/ От посочената страница изберете вашето устройство и изтеглете драйвера, намиращ се в секцията Window-Eyes. Въпреки че секцията споменава само Window-Eyes, това е общ USB драйвер, който ще работи също така и с NVDA.

Следват клавишните назначения за тези дисплеи с NVDA. Моля, вижте документацията на дисплея за описание на разположението на тези клавиши.

Име | Клавиш
--- | ---
Превъртане на брайловия дисплей назад | left side scroll down
Превъртане на брайловия дисплей напред | right side scroll down
Преминаване до предишен ред | left side scroll up
Преминаване до следващ ред | right side scroll up
Прехвърляне на брайлова клетка | routing
Shift+Tab | Dot1+Dot2+Space
Alt | Dot1+Dot3+Dot4+Space
Escape | Dot1+Dot5+Space
Tab | Dot4+Dot5+Space
Enter | Dot8
BackSpace | Dot7
Стрелка нагоре | Dot1+Space
Стрелка надолу | Dot4+Space
capsLock | Dot1+Dot3+Dot6+Space
Shift+Alt+Tab | Advance2+Advance3+Advance1
Alt+Tab | Advance2+Advance3
End | Dot4+Dot6+Space
Control+End | Dot4+Dot5+Dot6+Space
Home | Dot1+Dot3+Space
Control+Home | Dot1+Dot2+Dot3+Space
Стрелка наляво | Dot3+Space
Control+Shift+Стрелка наляво | Dot2+Dot8+Space+Advance1
Control+Стрелка наляво | Dot2+Space
Shift+Alt+Стрелка наляво | Dot2+Dot7+Advance1
Alt+Стрелка наляво | Dot2+Dot7
Стрелка надясно | Dot6+Space
Control+Shift+Стрелка надясно | Dot5+Dot8+Space+Advance1
Control+Стрелка надясно | Dot5+Space
Shift+Alt+Стрелка надясно | Dot5+Dot7+Advance1
Alt+Стрелка надясно | Dot5+Dot7
PageUp | Dot1+Dot2+Dot6+Space
Control+PageUp | Dot1+Dot2+Dot6+Dot8+Space
Control+Shift+Стрелка нагоре | Dot2+Dot3+Dot8+Space+Advance1
Control+Стрелка нагоре | Dot2+Dot3+Space
Shift+Alt+Стрелка нагоре | Dot2+Dot3+Dot7+Advance1
Alt+Стрелка нагоре | Dot2+Dot3+Dot7
Shift+Стрелка нагоре | left side scroll down + Space
PageDown | Dot3+Dot4+Dot5+Space
Control+PageDown | Dot3+Dot4+Dot5+Dot8+Space
Control+Shift+Стрелка надолу | Dot5+Dot6+Dot8+Space+Advance1
Control+Стрелка надолу | Dot5+Dot6+Space
Shift+Alt+Стрелка надолу | Dot5+Dot6+Dot7+Advance1
Alt+Стрелка надолу | Dot5+Dot6+Dot7
Shift+Стрелка надолу | right side scroll down + Space
Delete | Dot1+Dot3+Dot5+Space
F1 | Dot1+Dot2+Dot5+Space
F3 | Dot1+Dot2+Dot4+Dot8
F4 | Dot7+Advance3
Windows+B | Dot1+Dot2+Advance1
Windows+D | Dot1+Dot4+Dot5+Advance1

### 11.10. HIMS SyncBraille

NVDA поддържа брайловия дисплей SyncBraille на HIMS. Ще трябва да инсталирате на компютъра драйверите за USB на HIMS.

Следват клавишните назначения на NVDA за този дисплей. Моля, вижте документацията на дисплея за повече информация къде се намират тези клавиши.

Име | Клавиш
--- | ---
Превъртане на брайловия дисплей назад | left side scroll down
Превъртане на брайловия дисплей напред | right side scroll down
Прехвърляне до брайлова клетка | routing

### 11.11. Брайлови дисплеи Seika

Брайловите дисплеи Seika версии 3, 4 и 5 (40 клетки) и Seika80 (80 клетки) на Nippon Telesoft се поддържат от NVDA. Може да намерите повече информация за тези брайлови дисплеи на www.seika-braille.com/. Първо трябва да инсталирате USB драйверите, предоставени от производителя.

Следват клавишните назначения на NVDA за този дисплей. Моля, вижте документацията на дисплея за повече информация къде се намират тези клавиши.

Име | Клавиш
--- | ---
Превъртане на брайловия дисплей назад | left
Превъртане на брайловия дисплей напред | right
Придвижване до предишен ред | b3
Придвижване до следващ ред | b4
Превключване на обвързването на брайла | b5
Кажи всичко | b6
Tab | b1
Shift+Tab | b2
Alt+Tab | B1+B2
NVDA меню | Left+Right
Прехвърляне до брайлова клетка | routing

### 11.12. По-новите модели наPapenmeier BRAILLEX

Поддържат се следните брайлови дисплеи:

- BRAILLEX EL 40c, EL 80c, EL 20c, EL 60c (USB)
- BRAILLEX EL 40s, EL 80s, EL 2d80s, EL 70s, EL 66s (USB)
- BRAILLEX Trio (USB и блутут)

Ако е инсталиран BrxCom, NVDA ще го използва. BrxCom е инструмент, който ви позволява да използвате въвеждане чрез брайлова клавиатура, независимо от екранния четец. Очаква се скоро Papenmeier да издадат Нова версия на BrxCom, работеща с NVDA. Въпреки това, въвеждането чрез брайл е възможно на устройствата с марка Trio дори и без BrxCom.

Повечето устройства имат лента за лесен достъп (EAB), която позволява интуитивна и бърза работа с тези дисплеи. EAB може да бъде преместен в четири посоки, където обикновено всяка посока има две позиции на превключвателя. Сериите c са единственото изключение от това правило.

Сериите c и някои други дисплеи имат два маршрутни реда като горния ред се използва за докладване на информация за форматирането. Задържане на някои от горните клавиши и натискане на EAB на устройства от серия c емулира второто състояние на превключвателя. Задържането на клавишите нагоре, надолу, надясно и наляво (или на EAB) води до повторение на съответстващото им действие.

В повечето случаи на тези брайлови дисплеи са налични следните клавиши:

Име | Клавиш
--- | ---
l1 | ляв преден клавиш
l2 | ляв заден клавиш
r1 | десен преден клавиш
r2 | десен заден клавиш
up | 1 стъпка нагоре
up2 | 2 стъпки нагоре
left | 1 стъпка наляво
left2 | 2 стъпки наляво
right | 1 стъпка надясно
right2 | 2 стъпки надясно
dn | 1 стъпка надолу
dn2 | 2 стъпки надолу

Следват клавишните назначения на Papenmeier за командите на NVDA:

Име | Клавиш
--- | ---
Превъртане на брайловия дисплей назад | left
Превъртане на брайловия дисплей напред | right
Придвижване до предишен ред | up
Придвижване до следващ ред | dn
Прехвърляне до брайлова клетка | routing
Докладване на текущия знак в прегледа | l1
Активиране на текущия навигационен обект | l2
Докладване на заглавието | L1+Up
Докладване на лентата на състоянието | L2+Down
Придвижване до съдържащия обект | up2
Придвижване до първия съдържан обект | dn2
Придвижване до предишния обект | left2
Придвижване до следващия обект | right2
Докладване на форматирането на текста | upper routing row

Моделът Trio има 4 допълнителни клавиша, които се намират на предната част на брайловата клавиатура. Това са (от ляво надясно):

- Левия клавиш за палеца (lt)
- Интервал
- Интервал
- Десния клавиш за палеца (rt)

В момента десният клавиш за палеца не се използва. И двата вътрешни клавиша са настроени на Интервал.

Име | Клавиш
--- | ---
BackSpace | Точка 7
Enter | Точка 8 s|
Escape | Интервал и Точка 7
Стрелка нагоре | Интервал и Точка 2
стрелка наляво | Интервал и Точка 1
стрелка надясно | Интервал и Точка 4
стрелка надолу | Интервал и Точка 5
Control | LT+Точка2
Alt | LT+Точка3
Control+Escape | Интервал и Точка 1 2 3 4 5 6
Tab | Интервал и Точка 3 7

### 11.13. По-старите модели Papenmeier Braille BRAILLEX

Поддържат се следните брайлови дисплеи:

- BRAILLEX EL 80, EL 2D-80, EL 40 P
- BRAILLEX Tiny, 2D Screen

Имайте предвид, че тези дисплеи могат да бъдат свързани само чрез сериен порт. По тази причина трябва да изберете порта, на който е включен дисплея, след като изберете този драйвер в диалога за настройка на брайла.

Някои от тези устройства имат лента за лесен достъп (EAB), която позволява интуитивна и бърза работа с тези дисплеи. EAB може да бъде преместен в четири посоки, където обикновено всяка посока има две позиции на превключвателя. Задържането на клавишите нагоре, надолу, надясно и наляво (или на EAB) води до повторение на съответстващото им действие. По-старите устройства нямат EAB; вместо него се използват предните клавиши.

В повечето случаи на тези брайлови дисплеи са налични следните клавиши:

Име | Клавиш
--- | ---
l1 | ляв преден клавиш
l2 | ляв заден клавиш
r1 | десен преден клавиш
r2 | десен заден клавиш
up | 1 стъпка нагоре
up2 | 2 стъпки нагоре
left | 1 стъпка наляво
left2 | 2 стъпки наляво
right | 1 стъпка надясно
right2 | 2 стъпки надясно
dn | 1 стъпка надолу
dn2 | 2 стъпки надолу

Следват клавишните назначения на Papenmeier за командите на NVDA:

Устройства с EAB:

Име | Клавиш
--- | ---
Превъртане на брайловия дисплей назад | left
Превъртане на брайловия дисплей напред | right
Преместване до предишен ред | up
Преместване до следващ ред | dn
Прехвърляне до брайлова клетка | routing
Докладване на текущия знак в прегледа | l1
Активиране на текущия навигационен обект | l2
Докладване на заглавието | l1up
Докладване на лентата на състоянието | l2down
Преместване до съдържащия обект | up2
Преместване до първия съдържан обект | dn2
Преместване до следващ обект | right2
Преместване до предишен обект | left2
Докладване на форматирането на текста | Upper routing strip

BRAILLEX Tiny:

Име | Клавиш
--- | ---
Докладване на текущия знак в прегледа | l1
Активиране на текущия навигационен обект | l2
Превъртане на брайловия дисплей назад | left
Превъртане на брайловия дисплей напред | right
Преместване до предишен ред | up
Преместване до следващ ред | dn
Превключване на обвързването на брайла | r2
Преместване до съдържащ обект | R1+Up
Преместване до първия съдържан обект | R1+Dn
Преместване до предишния обект | R1+Left
Преместване до следващия обект | R1+Right
Докладване на форматирането на текста | reportf

BRAILLEX 2D Screen:

Име | Клавиш
--- | ---
Докладване на текущия знак в прегледа | l1
Активиране на текущия навигационен обект | l2
Превключване на обвързването на брайла | r2
Докладване на форматирането на текста | reportf
Придвижване до предишен ред | up
Превъртане на брайловия дисплей назад | left
Превъртане на брайловия дисплей напред | right
Придвижване до следващ ред | dn
Придвижване до следващия обект | left2
Придвижване до съдържащия обект | up2
Придвижване до първия съдържан обект | dn2
Придвижване до предишния обект | right2

### 11.14. HumanWare BrailleNote

NVDA поддържа бележниците BrailleNote на Humanware когато работят като дисплей за екранен четец. Поддържат се следните модели:

- BrailleNote Classic (само серийно свързване)
- BrailleNote PK (серийно и блутут свързване)
- BrailleNote MPower (серийно и блутут свързване)
- BrailleNote Apex (USB и блутут свързване)

Ако вашето устройство поддържа повече от един вид свързаност, когато свързвате вашия BrailleNote към NVDA, трябва да укажете порта в настройките на брайла. За повече информация вижте ръководството на BrailleNote. В NVDA също може да се наложи да зададете порта в диалога Брайлови настройки. Ако се свързвате чрез USB или блутут, може да зададете порта на "Автоматично", "USB" или "Блутут", в зависимост от наличните варианти. Ако се свързвате, използвайки старите серийни портове (или преходник USB към сериен порт), или ако никоя от предишните опции не е налична, Трябва изрично да изберете комуникационен порт, който да се използва от списъка с хардуерни портове.

Преди да свържете вашия BrailleNote Apex използвайки неговия USB клиентски интерфейс, трябва да инсталирате драйверите, предоставени от HumanWare.

Следват клавишните назначения на BrailleNote за командите на NVDA. Моля, вижте документацията на BrailleNote за повече информация относно разположението на тези клавиши.

Име | Клавиш
--- | ---
Превъртане на брайловия дисплей назад | back
Превъртане на брайловия дисплей напред | advance
Придвижване до предишен ред | previous
Придвижване до следващ ред | next
Прехвърляне до брайлова клетка | routing
Превключване на обвързването на брайла | previous+next
стрелка нагоре | Space+Dot1
стрелка надолу | Space+Dot4
стрелка наляво | Space+Dot3
стрелка надясно | Space+Dot6
PageUp | Space+Dot1+Dot3
PageDown | Space+Dot4+Dot6
Home | Space+Dot1+Dot2
End | Space+Dot4+Dot5
Control+Home | Space+Dot1+Dot2+Dot3
Control+End | Space+Dot4+Dot5+Dot6
Интервал | Space
Enter | Space+Dot8
BackSpace | Space+Dot7
Tab | Space+Dot2+Dot3+Dot4+Dot5 (Space+T)
Shift+Tab | Space+Dot1+Dot2+Dot5+Dot6
Windows | Space+Dot2+Dot4+Dot5+Dot6 (Space+W)
Alt | Space+Dot1+Dot3+Dot4 (Space+M)
Превключване на помощта за въвеждане | Space+Dot1+Dot2+Dot5 (Space+H)

### 11.15. BRLTTY

BRLTTY е отделна програма, която може да бъде използвана, за да имате поддръжка на много повече брайлови дисплеи. За да я използвате, трябва да инсталирате BRLTTY за Windows. Трябва да свалите и инсталирате най-новия инсталационен пакет, който ще бъде именуван, например нещо от рода на: brltty-win-4.2-2.exe. Когато настройвате дисплея и порта, който ще бъде използван, обърнете специално внимание на инструкциите, особено ако ползвате USB дисплеи и вече имате инсталирани драйверите на производителя.

За дисплеи, които имат брайлова клавиатура, в момента самият BRLTTY обслужва въвеждането на брайл. По тази причина настройката на NVDA за входяща таблица не е от значение.

Следват клавишните назначения за BRLTTY за NVDA. Моля, вижте документацията относно клавишите на BRLTTY за информация как командите са обвързани с клавишите при различните дисплеи.

Име | BRLTTY команда
--- | ---
Превъртане на брайловия дисплей назад | fwinlt (go left one window)
Превъртане на брайловия дисплей напред | fwinrt (go right one window)
Придвижване на брайловия дисплей до предишния ред | lnup (go up one line)
Придвижване на брайловия дисплей до следващия ред | lndn (go down one line)
Прехвърляне на брайлова клетка | route (bring cursor to character)

## 12. Теми за напреднали

### 12.1. Разширено персонализиране на произнасянето на символите

Възможно е да персонализирате произнасянето на пунктуацията и другите символи, освен това, което може да бъде направено с помощта на диалога Пунктуация/Произнасяне на символите. Например, може да определяте дали даден символ да бъде изпращан в суров вид към синтезатора (за да предизвика пауза или промяна в модулацията), а също така може да добавяте и собствени символи.

За да направите това, трябва да редактирате файла с информацията за произнасянето на символите във вашата папка с потребителските настройки. Файлът се нарича symbols-xx.dic, където xx е кода на езика. Форматът на този файл е документиран в съответния раздел от документацията за разработчици на NVDA, който е достъпен от раздела за разработчици на сайта на NVDA. Въпреки това не е възможно за потребителите да дефинират сложни символи.

## 13. Допълнителна информация

Ако имате нужда от допълнителна информация или помощ относно NVDA, моля посетете сайта на NVDA на http://www.nvaccess.org/. Там може да намерите допълнителна документация, както и техническа поддръжка и ресурси на общността. Този сайт също предоставя документация и ресурси, засягащи разработката на NVDA.